#681 Selawat ke atas Nabi SAW di Akhir Qunut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah disunatkan untuk mengakhiri doa qunut dengan selawat ke atas Nabi SAW? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membaca qunut adalah semasa iktidal dalam rakaat yang kedua ketika solat Subuh dan dalam rakaat yang kedua dalam solat Witir pada separuh yang kedua di dalam bulan Ramadhan. Begitu juga dalam rakaat yang akhir pada mana-mana solat bagi qunut
Nazilah
.
[1]
Hal ini adalah berdasarkan kepada riwayat daripada Muhammad bin Sirin bahawa beliau bertanya kepada Anas R.A:
هَلْ قَنَتَ رَسُولُ اللهِ صَلَّى اللهُ عَلَيْهِ وَسَلَّمَ فِي صَلَاةِ الصُّبْحِ؟ قَالَ: نَعَمْ، بَعْدَ الرُّكُوعِ يَسِيرًا
Maksudnya:
 “
Adakah Rasulullah SAW melakukan qunut dalam solat Subuh? Beliau menjawab: ‘Ya, Baginda melakukan qunut dalam solat, tidak berapa lama selepas rukuk.’
”
[2]
Begitu juga dengan sebuah hadith daripada Abdullah bin Umar R.Anhuma:
أَنَّهُ سَمِعَ رَسُولَ اللَّهِ صَلَّى اللهُ عَلَيْهِ وَسَلَّمَ إِذَا رَفَعَ رَأْسَهُ مِنَ الرُّكُوعِ مِنَ الرَّكْعَةِ الآخِرَةِ مِنَ الفَجْرِ يَقُولُ: «اللَّهُمَّ العَنْ فُلاَنًا وَفُلاَنًا وَفُلاَنًا» بَعْدَ مَا يَقُولُ «سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ» فَأَنْزَلَ اللَّهُ: {لَيْسَ لَكَ مِنَ الأَمْرِ شَيْءٌ} إِلَى قَوْلِهِ: {فَإِنَّهُمْ ظَالِمُونَ}
Maksudnya:
 “
Beliau mendengar Rasulullah SAW apabila mengangkat kepalanya daripada rukuk pada rakaat terakhir solat Subuh, Baginda mengucapkan: ‘Ya Allah, laknatlah fulan, fulan dan fulan.’ Baginda mengucapkannya selepas mengucapkan:
 “سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ”
(Allah Menerima pujian orang yang memuji-Nya, dan hanya bagi Engkau segala pujian). Lalu Allah menurunkan ayat (yang bermaksud):
 “لَيْسَ لَكَ مِنَ الأَمْرِ شَيْءٌ”
(“Kamu tidak berhak sedikitpun (wahai Muhammad) dalam urusan (orang-orang yang ingkar) itu…”) – sehingga Firman-Nya –
 “فَإِنَّهُمْ ظَالِمُونَ”
(“kerana sesungguhnya mereka itu orang-orang yang zalim!”) [Surah Ali ‘Imran: 128].
”
[3]
Berbalik kepada soalan yang diajukan, menurut Imam al-Nawawi mengenai hal ini, terdapat dua pendapat dalam kalangan ulama mazhab Syafi‘i.
Pendapat yang pertama
 menyatakan bahawa hukumnya adalah sunat. Inilah pendapat yang sahih lagi masyhur serta pendapat ini juga telah diputuskan oleh al-Syirazi dan majoriti ulama. Hal ini adalah berdasarkan kepada riwayat daripada al-Hasan bin Ali R.Anhuma, beliau berkata: Rasulullah SAW mengajarku beberapa doa yang aku membacanya semasa solat Witir sebagaimana berikut:
اللَّهُمَّ اهْدِنِى فِيمَنْ هَدَيْتَ وَعَافِنِى فِيمَنْ عَافَيْتَ وَتَوَلَّنِى فِيمَنْ تَوَلَّيْتَ وَبَارِكْ لِى فِيمَا أَعْطَيْتَ وَقِنِى شَرَّ مَا قَضَيْتَ إِنَّكَ تَقْضِى وَلاَ يُقْضَى عَلَيْكَ وَإِنَّهُ لاَ يَذِلُّ مَنْ وَالَيْتَ وَلاَ يَعِزُّ مَنْ عَادَيْتَ تَبَارَكْتَ رَبَّنَا وَتَعَالَيْتَ
Maksudnya:
 “
Ya Allah! Kurniakanlah diriku petunjuk di kalangan mereka yang mendapat petunjuk-Mu, sihatkan dan selamatkan diriku di kalangan mereka yang Engkau berikan kesihatan dan keselamatan. Tolonglah daku di kalangan mereka yang mendapat pertolongan-Mu. Berkatilah nikmat yang engkau kurniakan kepadaku. Peliharalah diriku daripada segala keburukan yang Engkau tentukan. Sesungguhnya Engkaulah penentu dan tiada sesiapa penentu yang berkuasa ke atas-Mu. Sesungguhnya tidak akan hina orang yang Engkau muliakan dan tidak akan mulia orang yang Engkau musuhi. Wahai Tuhan kami, Engkaulah yang Maha Suci dan yang Maha Tinggi.
”
[4]
Al-Tirmizi menyatakan hadith ini bertaraf hadith
hasan
. Beliau juga berkata: “Kami tidak mengetahui daripada Nabi SAW tentang bacaan qunut ketika solat Witir sesuatu doa yang lebih baik daripadanya.”
[5]
Terdapat dalam riwayat yang lain dengan lafaz yang menyebutkan selawat ke atas Nabi SAW di penghujungnya sebagaimana berikut:
تَبَارَكْتَ رَبَّنَا وَتَعَالَيْتَ، وَصَلَّى اللَّهُ عَلَى النَّبِيِّ مُحَمَّدٍ
Maksudnya:
 “
Wahai Tuhan kami, Engkaulah yang Maha Suci dan yang Maha Tinggi dan Allah berselawat ke atas Nabi Muhammad.
”
[6]
Imam al-Nawawi menyebutkan, sanad hadith di atas — yakni daripada riwayat al-Nasa’i — adalah sahih atau hasan.
Manakala
pendapat yang kedua
 pula menyatakan bahawa tidak boleh membaca selawat ke atas Nabi SAW di akhir qunut. Sesiapa yang melakukannya, solatnya terbatal kerana mengerjakan perkara rukun bukan pada tempatnya. Ini merupakan pendapat al-Qadhi Husain dan al-Baghawi menukilkan pendapat ini daripadanya.
[7]
Selain itu, pengarang
al-Fiqh al-Manhaji
 juga ada menyebutkan, berdasarkan beberapa hadith sahih tentang berselawat ke atas Nabi SAW selepas doa dan zikir, para ulama berpendapat disunatkan untuk menambah dalam doa qunut:
فَلَكَ الْحَمْدُ عَلَى مَا قَضَيتَ نَسْتَغْفِرُكَ اللَّهُمَّ رَبَّنَا وَنَتُوبُ إِلَيكَ وَصَلَّى اللهُ عَلَى سَيدِنَا مُحَمَّدٍ النَّبِيِّ الأُمِّيِّ وَعَلَى آلِـهِ وَصَحبِهِ وَسَلَّمَ
Maksudnya:
 “
Bagi-Mu segala pujian atas apa-apa yang Engkau tentukan. Kami memohon keampunan-Mu, ya Allah, wahai Tuhan kami dan kepada-Mu kami bertaubat. Allah mengurniakan rahmat dan kesejahteraan kepada penghulu kami Nabi Muhammad yang ummi (buta huruf) dan kepada seluruh keluarga dan para sahabat.
”
[8]
Begitu juga Ibn Qayyim al-Jauziyyah ketika menyebutkan mengenai tempat-tempat yang disunatkan untuk membaca selawat ke atas Nabi SAW, beliau menyatakan bahawa tempat yang ketiga ialah pada akhir bacaan qunut. Imam al-Syafi‘i dan ulama yang sependapat dengannya menyebutkan, hukumnya adalah sunat berdasarkan kepada riwayat daripada al-Hasan bin Ali R.Anhuma, yang telah dilaporkan oleh al-Nasa’i.
[9]
 Malah, membaca selawat selepas doa dalam qunut juga disunatkan menurut mazhab Hanbali sebagaimana yang dinyatakan oleh al-Mardawi al-Hanbali.
[10]
Kesimpulannya
Berdasarkan kepada perbahasan di atas,
kami berpendapat bahawa disunatkan untuk mengakhiri bacaan qunut dengan selawat ke atas Nabi SAW.
 Inilah pendapat yang sahih lagi masyhur dalam mazhab Syafi‘i dan pendapat yang telah diputuskan oleh majoriti ulama.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Lihat
al-Fiqh al-Manhaji
, 1/145.
[2]
 Muslim (677)
[3]
 Riwayat al-Bukhari (4069, 4070)
[4]
 Riwayat Abu Daud (1425) dan al-Tirmizi (464)
[5]
 Lihat
Sunan al-Tirmizi
, 2/328.
[6]
 Riwayat al-Nasa’i (1746)
[7]
 Lihat
al-Majmu‘ Syarh al-Muhazzab
, 3/499.
[8]
 Lihat
al-Fiqh al-Manhaji
, 1/147.
[9]
 Lihat
Jila’ al-Afham
, hlm. 361.
[10]
 Lihat
al-Insaf
, 4/129.


#682 Memakan Berudu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya suka melancong dan sesetengah negara yang saya pergi ada menyediakan menu berasaskan berudu seperti berudu goreng dan sebagainya. Saya dengar semua haiwan air adalah halal dimakan. Jadi, berudu ini termasuk dalam haiwan air kerana ia bernafas menggunakan insang dan tidak dapat hidup luar dari air sebelum berubah menjadi katak. Jadi soalannya, apakah hukum makan berudu dan adakah ia dikategorikan sebagai haiwan air yang harus dimakan? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:
 “
Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor — atau sesuatu yang dilakukan secara fasik, iaitu binatang yang disembelih atas nama yang lain daripada Allah.’
”
[1]
Begitu juga firman Allah SWT:
يَسْأَلُونَكَ مَاذَا أُحِلَّ لَهُمْ ۖ قُلْ أُحِلَّ لَكُمُ الطَّيِّبَاتُ
Maksudnya:
 “
Mereka bertanya kepadamu (wahai Muhammad): ‘Apakah (makanan) yang dihalalkan bagi mereka?’ Bagi menjawabnya, katakanlah: ‘Dihalalkan bagi kamu (memakan) yang lazat-lazat serta baik.’
”
[2]
Ayat di atas menunjukkan secara umumnya Allah ‘Azza wa Jalla telah menghalalkan buat kita makanan yang baik-baik. Justeru, semua yang baik-baik itu adalah diharuskan untuk memakannya, manakala semua yang buruk dan jijik pula adalah diharamkan daripada memakannya. Penentuan sama ada makanan itu baik atau jijik — jika tiada nas mengenainya — adalah berdasarkan perasaan dan naluri orang Arab kerana al-Quran turun kepada mereka — yakni dalam bahasa mereka.
[3]
Definisi berudu
Berudu ialah anak katak atau anak kodok. Berudu adalah
larva
, iaitu peringkat permulaannya. Berudu tinggal di dalam air. Apabila berudu menetas daripada telur, ia kelihatan seperti ikan yang kecil. Apabila berudu membesar, sifat fizikalnya akan bertukar menjadi katak dewasa secara beransur-ansur. Proses penukaran dari larva kepada katak dewasa ini mengambil masa sekurang-kurang dari 10 hari hingga melebihi dua tahun, bergantung kepada jenis spesiesnya.
Berudu tinggal di dalam air cetek, tempat yang biasanya terdapat katak dan kodok. Berudu banyak terdapat di dalam kolam, tasik atau sungai yang mengalir perlahan. Di kawasan tropika terdapat pelbagai jenis berudu. Berudu menetas dari telur yang bercantum dengan banyak, yang kelihatan seperti jeli, yang terdapat di dalam air. Berudu mempunyai kepala yang besar dan bulat dan ekornya panjang dan leper. Ekornya digunakan untuk bergerak di dalam air. Berudu bernafas melalui insang dan makanannya ialah tumbuh-tumbuhan.
Kebanyakan berudu berwarna gelap, dari warna hitam hingga kehijauan buah zaitun. Kebanyakan spesies berudu adalah kurang daripada 25 sentimeter panjang. Berudu katak kuak berukuran lebih daripada 10 sentimeter panjang. Berudu katak paradoksikal dari Amerika Selatan boleh membesar sehingga lebih 25 sentimeter panjang. Berudu tidak mempunyai kaki apabila ia menetas, tetapi kaki belakangnya mulai tumbuh semasa peringkat pertama metamorfosis. Kemudian, kepalanya akan menjadi leper dan ekornya menjadi pendek. Sistem penghadamannya juga berubah untuk membolehkannya memakan serangga dan binatang lain. Semasa peringkat terakhir metamorfosis, kaki hadapannya akan tumbuh. Insangnya akan hilang apabila paru-paru terbentuk dan memaksa berudu mengambil nafas di permukaan air. Lebihan bahagian ekornya akan menyerap masuk ke dalam badan apabila ia telah menjadi katak dewasa dan tinggal di atas tanah.
[4]
Melalui carian di internet, kita akan menjumpai sememangnya terdapat sebahagian orang yang memakannya, malah menjadikannya sebagai menu dan makanan yang dijual di pasaran seperti di Thailand. Mark Wiens, ada berkongsi pengalamannya mencuba beberapa resipi berudu dan berkongsi gambar mengenainya.
[5]
Gambar di atas: Masakan berasaskan berudu yang dipanggil
mok huak
Hukum memakan berudu
Umumnya, semua hidupan air adalah halal dimakan sama ada yang menyerupai bentuk kebiasaan ikan atau tidak menyerupai bentuk kebiasaan ikan, selagi mana tiada dalil lain yang menunjukkan sebaliknya. Hal ini kerana perkataan
al-Samak
 “السَّمَك” — sebagaimana yang terdapat dalam hadith — merujuk kepada semua hidupan air.
[6]
 Ia termasuk sebagaimana firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya:
 “
Dihalalkan bagi kamu binatang buruan laut, dan makanan yang didapati dari laut.
”
[7]
Begitu juga, terdapat riwayat daripada Abu Hurairah R.A, bahawa Rasulullah SAW bersabda:
هُوَ الطَّهُورُ مَاؤُهُ، الحِلُّ مَيْتَتُهُ
Maksudnya:
 “
Air laut itu suci lagi menyucikan dan halal bangkainya.
”
[8]
Haiwan air ialah haiwan yang tidak dapat hidup melainkan di dalam air, tidak kira air masin atau air tawar, sama ada di laut, sungai, tasik, air telaga atau lain-lain. Apabila ia keluar dari air, hidupnya seperti haiwan yang disembelih atau ia dapat hidup tetapi hayatnya tidak kekal lama (di atas darat).
[9]
Oleh itu, pada asasnya, berudu selagi mana belum berubah menjadi katak atau kodok, adalah harus untuk dimakan kerana ia termasuk dalam kategori haiwan air dengan syarat ia tidak memudaratkan. Lebih-lebih lagi, ia juga bernafas dengan menggunakan insang, yang merupakan organ pernafasan pada kebanyakan binatang yang hidup dalam air. Apabila ia sudah berubah menjadi katak atau kodok, atau tidak lagi bernafas menggunakan insang tetapi sebaliknya dengan paru-paru, maka ketika itu hukumnya sudah berubah — yakni tidak lagi sebagaimana hukum haiwan air.
Walau bagaimanapun, kita juga hendaklah melihat dari sudut hukum asalnya sebagai haiwan yang berasal daripada katak. Majoriti ulama berpendapat memakan katak adalah diharamkan dan ini merupakan pendapat yang muktamad dalam mazhab Syafi‘i.
[10]
 Kamaluddin al-Damiri menyebutkan bahawa katak diharamkan untuk dimakan kerana terdapat larangan membunuhnya. Kemudian beliau menukilkan daripada al-Baihaqi yang membawakan riwayat daripada Sahl bin Sa‘d al-Sa‘idi bahawa Nabi SAW melarang untuk membunuh lima jenis haiwan iaitu semut, lebah, katak,
al-Surad
 (sejenis burung) dan burung hudhud.
[11]
Begitu juga terdapat riwayat daripada ‘Abd al-Rahman bin Uthman bahawa:
أَنَّ طَبِيبًا سَأَلَ النَّبِيَّ صَلَّى اللهُ عَلَيْهِ وَسَلَّمَ عَنْ ضِفْدَعٍ، يَجْعَلُهَا فِي دَوَاءٍ فَنَهَاهُ النَّبِيُّ صَلَّى اللهُ عَلَيْهِ وَسَلَّمَ عَنْ قَتْلِهَا
Maksudnya:
 “
Seorang doktor bertanya kepada Nabi SAW berkenaan katak yang dijadikan sebagai ubat. Lalu Nabi SAW melarang daripada membunuhnya.
”
[12]
Oleh itu, ini menunjukkan bahawa katak haram untuk dimakan and tidak termasuk dalam jenis haiwan yang halal untuk dimakan.
[13]
Selain itu, terdapat riwayat daripada Abdullah bin ‘Amr R.Anhuma, beliau berkata:
لَا تَقْتُلُوا الضَّفَادِعَ فَإِنَّ نَقِيقَهَا تَسْبِيحٌ , وَلَا تَقْتُلُوا الْخُفَّاشَ فَإِنَّهُ لَمَّا خَرِبَ بَيْتُ الْمَقْدِسِ قَالَ: يَا رَبِّ سَلِّطْنِي عَلَى الْبَحْرِ حَتَّى أُغْرِقَهُمْ
Maksudnya:
 “
Janganlah kamu membunuh katak kerana suaranya adalah tasbih, dan janganlah kamu membunuh kelawar kerana ketika Baitul Maqdis dirobohkan, ia telah berdoa, ‘Ya Allah, berikanlah aku kekuasaan untuk mengatur lautan, sehingga aku dapat menenggelamkan mereka — yakni orang yang merobohkan Baitul Maqdis.’
”
[14]
Imam al-Baihaqi menyatakan bahawa riwayat ini adalah
mauquf
 dan sanadnya adalah sahih. Kemudian, beliau menyebutkan, haiwan yang dilarang untuk dibunuh, haram untuk memakannya kerana sekiranya haiwan itu halal untuk dimakan, sudah tentu akan diperintah untuk menyembelihnya dan tidak dilarang daripada membunuhnya sebagaimana tidak dilarang daripada membunuh haiwan yang halal untuk disembelih dan dimakan.
[15]
 Selain itu, Imam al-Nawawi juga ada menukilkan daripada Imam al-Syafi‘i dan
ashabnya
 — yakni ulama dalam kalangan mazhab Syafi‘i — yang menyebutkan bahawa apa-apa haiwan yang dilarang daripada membunuhnya, hukumnya adalah haram untuk dimakan kerana jika ia adalah halal untuk dimakan, maka sudah tentu tidak akan dilarang daripada membunuhnya sebagaimana tidak dilarang untuk membunuh — yakni menyembelih — haiwan yang halal untuk dimakan.
[16]
Kesimpulannya
Oleh itu, berdasarkan kepada perbahasan dan perbincangan di atas,
kami berpendapat bahawa sekalipun berudu — sebelum menjadi katak — termasuk dalam haiwan air, namun ia tetap haram untuk dimakan.
Hal ini kerana terdapat larangan daripada membunuh katak yang merupakan ibu atau asalnya berdasarkan nas yang sahih. Justeru, hukum yang sama terpakai kepada cabangnya atau apa yang berasal daripadanya. Ini berdasarkan kaedah:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[17]
Begitu juga dengan kaedah:
الْفَرْعُ يَتْبَعُ الْأَصْلَ
Maksudnya:
 “
Anak atau cabang mengikut hukum ibu atau asalnya
.”
Selain itu juga, ‘uruf atau adat masyarakat Islam di negara kita melihat berudu atau ibunya — yakni asalnya — katak, termasuk dalam haiwan yang dianggap jijik untuk dimakan, maka ini menguatkan lagi hujah yang menunjukkan kepada pengharamannya. Lebih-lebih lagi, Islam menganjurkan umatnya untuk memakan makanan yang halal lagi baik berdasarkan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:
 “
Dan ia menghalalkan bagi mereka segala benda yang baik, dan mengharamkan kepada mereka segala benda yang buruk.
”
[18]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Surah al-An‘am: 145
[2]
 Surah Ma’idah: 4
[3]
 Lihat
https://aliftaa.jo/Research.aspx?ResearchId=16#_edn18
. Diakses pada 2 Mac 2022.
[4]
 Lihat
Ensiklopedia Dunia
, (Terj. DBP), 3/587.
[5]
 Lihat
https://migrationology.com/mok-huak-eating-tadpoles-thailand/
,
https://www.quora.com/Why-don-t-people-eat-tadpoles
. Diakses pada 11 Mac 2022.
[6]
 Lihat
al-Majmu‘ Syarh al-Muhazzab
, 9/33-34; Lihat
al-Mu‘tamad fi al-Fiqh al-Syafi‘i
, 2/547-548.
[7]
 Surah al-Ma’idah: 96
[8]
 Riwayat Abu Daud (83); al-Tirmizi (69) dan al-Nasa’i (59)
[9]
 Lihat
Nihayah al-Muhtaj
, 8/150;
al-Mausu‘ah al-Fiqhiyyah al-Kuwaitiyyah
, 5/127-128.
[10]
 Lihat
Majmu‘ Syarh al-Muhazzab
, 9/33;
Muntaha al-Iradat li Ibn al-Najjar
, 5/181;
al-Fiqh al-Islami wa Adillatuh
, 4/2799-2800.
[11]
 Lihat
al-Sunan al-Kubra li al-Baihaqi
, 9/317.
[12]
 Riwayat Abu Daud (5269); Syu‘aib al-Arna’ut menyatakan sanadnya adalah sahih.
[13]
 Lihat
Hayah al-Hayawan al-Kubra
, 2/730-731.
[14]
 Riwayat al-Baihaqi dalam
al-Sunan al-Kubra
 (19382)
[15]
 Lihat
al-Sunan al-Kubra
, 9/534.
[16]
 Lihat
al-Majmu‘ Syarh al-Muhazzab
, 9/22.
[17]
 Lihat
al-Asybah wa al-Naza’ir
 oleh al-Suyuti, 1/117.
[18]
 Surah al-A‘raf: 157


#683 Kelebihan Malam Nisfu Syaaban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah terdapat hadith yang menceritakan mengenai kelebihan-kelebihan malam nisfu Syaaban? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Bulan Syaaban termasuk dalam bulan-bulan yang agung dalam syarak. Diceritakan bahawa Rasulullah SAW sendiri memperbanyakkan puasa di dalamnya. Bahkan ada juga yang menceritakan bahawa Baginda SAW berpuasa pada keseluruhan bulan Syaaban. Hal ini adalah sebagaimana riwayat daripada Aisyah R.Anha, beliau berkata:
فَمَا رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ اسْتَكْمَلَ صِيَامَ شَهْرٍ إِلَّا رَمَضَانَ، وَمَا رَأَيْتُهُ أَكْثَرَ صِيَامًا مِنْهُ فِي شَعْبَانَ
Maksudnya:
 “
Aku tidak pernah melihat Rasulullah SAW menyempurnakan puasa satu bulan penuh selain puasa Ramadhan, dan aku tidak pernah melihat Baginda begitu banyak berpuasa berbanding bulan Syaaban
.”
[1]
Begitu juga riwayat daripada Ummu Salamah R.Anha, beliau berkata:
ما رَأيتُ رسولَ اللهِ صلّى اللهُ عليهِ وسلَّمَ صامَ شهرَينِ مُتتابعَينِ، إلّا أنَّه كانَ يَصِلُ شعبانَ برمَضانَ
Maksudnya:
 “
Aku tidak pernah melihat Rasulullah SAW berpuasa selama dua bulan berturut-turut melainkan Baginda akan menyambung puasa Syaaban dengan Ramadhan.
”
[2]
Berbalik kepada soalan yang diajukan, terdapat hadith-hadith berkaitan kelebihan malam nisfu Syaaban telah diriwayatkan daripada Nabi SAW melalui beberapa jalur. Dalam kalangan ulama, ada yang mengsahihkannya atau menyatakan sebaliknya. Kami sebutkan sebahagian daripadanya iaitu:
Daripada Abu Musa al-Asy‘ari R.A, bahawa Rasulullah SAW bersabda:
إِنَّ اللَّهَ لَيَطَّلِعُ فِي لَيْلَةِ النِّصْفِ مِنْ شَعْبَانَ فَيَغْفِرُ لِجَمِيعِ خَلْقِهِ إِلَّا لِمُشْرِكٍ أَوْ مُشَاحِنٍ
Maksudnya:
 “
Sesungguhnya Allah SWT melihat pada malam nisfu Syaaban, kemudian mengampunkan semua makhluk-Nya kecuali orang yang syirik dan juga orang yang bermusuhan
.”
[3]
 Al-Zahabi menyebutkan, hadith ini adalah dhaif disebabkan terdapat pada sanadnya Ibn Lahi‘ah.
[4]
Daripada Aisyah R.Anha, bahawa Rasulullah SAW bersabda:
 إنَّ اللهَ تعالى يَنْزِلُ ليلةَ النِّصْفِ مِنْ شَعْبَانَ إِلَى سَمَاءِ الدُّنْيَا ، فيَغْفِرُ لِأَكْثَرَ مِنْ عَدَدِ شَعْرِ غَنَمِ كلبٍ
Maksudnya:
 “
Sesungguhnya Allah SWT turun ke langit dunia pada malam nisfu Syaaban, kemudian Dia mengampunkan sebanyak bilangan bulu kambing pengawal
.”
[5]
 Al-‘Aini menyebutkan bahawa hadith ini adalah
munqati‘
.
[6]
Daripada Abu Tha‘labah R.A, bahawa Rasulullah SAW bersabda:
إِذَا كَانَ لَيْلَةُ النِّصْفِ مِنْ شَعْبَانَ اطَّلَعَ اللهُ إِلَى خَلْقِهِ فَيَغْفِرُ لِلْمُؤْمِنِ، وَيُمْلِي لِلْكَافِرِينَ، وَيَدَعُ أَهْلَ الْحِقْدِ بِحِقْدِهِمْ حَتَّى يَدَعُوهُ
Maksudnya:
 “
Apabila tiba malam nisfu Syaaban, Allah SWT melihat kepada makhluk-Nya. Kemudian Allah SWT mengampunkan orang yang beriman serta mengabaikan orang yang kufur dan membiarkan orang yang dengki dengan dengkinya sehinggalah mereka itu meninggalkannya
.”
[7]
 Ibn al-Jauzi menyebutkan, hadith ini adalah tidak sahih.
[8]
Daripada Abdullah bin ‘Amr R.A, bahawa Rasulullah SAW bersabda:
 يَطَّلِعُ اللهُ عزَّ وجلَّ إلى خَلْقِهِ ليلَةَ النِّصفِ مِنْ شَعْبَانَ ، فيَغْفِرُ لِعبادِهِ إِلَّا لِاثْنَيْنِ مُشَاحِنٍ ، وقَاتِلِ نَفْسٍ
Maksudnya:
 “
Allah SWT melihat pada malam nisfu Syaaban kemudian mengampunkan hamba-Nya kecuali dua golongan iaitu orang yang bermusuhan dan orang yang membunuh diri.
”
[9]
 Ibn Hajar mengatakan sanadnya
layyin
.
[10]
 Manakala Ahmad Syakir pula mengatakan sanadnya adalah sahih.
[11]
Daripada Mu‘az bin Jabal R.A, bahawa Rasulullah SAW bersabda:
يَطَّلِعُ اللهُ إِلَى خَلْقِهِ فِيْ لَيْلَةِ النِّصْفِ مِنْ شَعْبَانَ فَيَغْفِرُ لِجَمِيْعِ خَلْقِه إِلَّا لِمُشْرِكٍ أَوْ مُشَاحِنٍ
Maksudnya:
 “
Allah SWT melihat makhluk-Nya pada malam nisfu Syaaban, kemudian Dia mengampunkan semua makhluk-Nya kecuali orang yang syirik dan juga orang yang bermusuhan
.”
[12]
Daripada Abu Hurairah R.A, bahawa Rasulullah SAW bersabda:
إِذَا كَانَ لَيْلَةُ النِّصْفِ مِنْ شَعْبَانَ يَغْفِرُ اللهُ لِعِبَادِهِ إِلَّا لمُشْرِكٍ أَوْ مُشَاحِنٍ
Maksudnya:
 “
Apabila tiba malam nisfu Syaaban, Allah SWT mengampunkan hamba-Nya kecuali orang yang syirik dan juga orang yang bermusuhan
.”
[13]
 Al-Sakhawi menyatakan, perawi-perawinya tidak ada yang dipertikaikan.
[14]
Berdasarkan hadith-hadith yang kami nyatakan, ia menunjukkan akan sabitnya hadith-hadith yang menceritakan akan kelebihan malam nisfu Syaaban sehinggakan Ibn Hibban mengsahihkan satu riwayat daripada Mu‘az bin Jabal tanpa memerlukan sokongan daripada jalur yang lain. Syeikh Syu‘aib al-Arna’ut ketika mentahqiqkan kitab Sahih Ibn Hibban menyatakan bahawa hadith berkaitan kelebihan malam nisfu Syaaban adalah sahih berdasarkan
syawahid-syawahidnya
 dan
syawahid-syawahid
 ini saling menguatkan antara satu sama lain dalam perkara ini — yakni kelebihan malam nisfu Syaaban — meskipun setiap jalur itu mempunyai perbincangan.
[15]
Kemudian, berdasarkan hadith-hadith ini juga terdapat beberapa faedah yang boleh dikeluarkan dan diambil. Di antaranya ialah:
Kita dituntut pada malam ini untuk memperbanyakkan doa kepada Allah SWT. Hal ini kerana, tidak dinafikan bahawa pada malam tersebut mempunyai kelebihan bila mana padanya terdapat keampunan serta penerimaan yang khusus bagi mereka yang memohon keampunan dan berdoa kepada-Nya. Oleh sebab itu, Imam al-Syafi‘i memasukkan malam nisfu Syaaban sebagai salah satu daripada lima malam yang mustajab untuk berdoa di dalamnya.
[16]
Selain itu, hadith-hadith di atas juga menunjukkan bahawa keampunan Allah SWT itu amat luas. Perkara ini selari dengan firman Allah SWT:
فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا
Maksudnya: “
Sehingga aku berkata (kepada mereka): ‘Pohonkanlah ampun kepada Tuhan kamu, sesungguhnya Dia adalah Maha Pengampun
.’”
[17]
 [Nuh:10]
Allah SWT tidak akan mengampunkan dosa orang yang syirik kepada-Nya melainkan dengan taubat. Firman Allah SWT:
إِنَّ اللَّـهَ لَا يَغْفِرُ أَن يُشْرَكَ بِهِ وَيَغْفِرُ مَا دُونَ ذَٰلِكَ لِمَن يَشَاءُ ۚ وَمَن يُشْرِكْ بِاللَّـهِ فَقَدِ افْتَرَىٰ إِثْمًا عَظِيمًا
Maksudnya
: “
Sesungguhnya Allah SWT tidak akan mengampunkan dosa syirik yang mempersekutukan-Nya (dengan sesuatu apa jua), dan akan mengampunkan dosa yang lain daripada itu bagi sesiapa yang dikehendaki-Nya (menurut aturan Syariat-Nya). Dan sesiapa yang mempersekutukan Allah SWT (dengan sesuatu yang lain), maka sesungguhnya dia telah melakukan dosa yang besar
.”
[18]
Orang yang bermusuhan tidak akan mendapat keampunan daripada Allah SWT. Perkara ini juga ada disebut dalam sebuah hadith sahih, daripada Abu Hurairah R.A, bahawa Nabi SAW bersabda:
تُفْتَحُ أَبْوَابُ الْجَنَّةِ يَوْمَ الِاثْنَيْنِ وَيَوْمَ الْخَمِيسِ، فَيُغْفَرُ لِكُلِّ عَبْدٍ لَا يُشْرِكُ بِالله شَيْئًا إِلَّا رَجُلًا كَانَتْ بَيْنَهُ وَبَيْنَ أَخِيهِ شَحْنَاءُ، فَيُقَالُ: أَنْظِرُوا هَذَيْنِ حَتَّى يَصْطَلِحَا، أَنْظِرُوا هَذَيْنِ حَتَّى يَصْطَلِحَا، أَنْظِرُوا هَذَيْنِ حَتَّى يَصْطَلِحَا
Maksudnya:
 “
Sesungguhnya pintu-pintu syurga pada hari Isnin dan Khamis dibuka, lalu diampunkan setiap hamba yang tidak mensyirikkan Allah SWT dengan sesuatu kecuali orang yang antara dia dan saudaranya saling bermusuhan. Kemudian, dikatakan: ‘Tangguhkanlah dua orang ini sehingga mereka berdamai, tangguhkanlah dua orang ini sehingga mereka berdamai, tangguhkanlah dua orang ini sehingga mereka berdamai.’
”
[19]
Allah SWT tidak akan mengampunkan dosa orang yang mempunyai sifat dengki dan Allah SWT akan membiarkan mereka ini sehinggalah mereka meninggalkan sifat tersebut. Dalam sebuah hadith yang lain, daripada Anas bin Malik R.A, Nabi SAW bersabda:
لاَ تَبَاغَضُوا، وَلاَ تَحَاسَدُوا، وَلاَ تَدَابَرُوا، وَكُونُوا عِبَادَ اللهِ إِخْوَانًا
Maksudnya:
 “
Janganlah saling membenci, jangan saling mendengki, dan jangan saling membelakangi (bermusuhan). Jadilah hamba-hamba Allah yang bersaudara
.”
[20]
Selain itu, orang-orang yang membunuh diri tidak akan mendapat keampunan daripada Allah SWT kerana dosa membunuh diri termasuk dalam dosa-dosa besar yang memerlukan seseorang itu untuk bertaubat. Berdasarkan sebuah hadith daripada Abu Hurairah R.A, bahawa Nabi SAW bersabda:
اجْتَنِبُوا السَّبْعَ المُوبِقَاتِ، قَالُوا: يَا رَسُولَ اللَّهِ وَمَا هُنَّ؟ قَالَ: الشِّرْكُ بِاللَّهِ، وَالسِّحْرُ، وَقَتْلُ النَّفْسِ الَّتِي حَرَّمَ اللَّهُ إِلَّا بِالحَقِّ، وَأَكْلُ الرِّبَا، وَأَكْلُ مَالِ اليَتِيمِ، وَالتَّوَلِّي يَوْمَ الزَّحْفِ، وَقَذْفُ الـمُحْصَنَاتِ الـمُؤْمِنَاتِ الغَافِلاَتِ
Maksudnya:
 “
Hendaklah kamu menjauhi tujuh perkara yang membinasakan (tujuh dosa-dosa besar). Mereka bertanya: ‘Wahai Rasulullah, apakah perkara-perkara tersebut?’ Baginda bersabda: ‘Syirik kepada Allah, sihir, membunuh nyawa yang diharamkan oleh Allah kecuali dengan alasan yang dibenarkan, memakan riba, memakan harta anak yatim, melarikan diri dari medan perang, dan menuduh (berzina) terhadap wanita-wanita yang memelihara maruah diri serta beriman lagi baik (lalai daripada pengaruh sekeliling).’
”
[21]
Kesimpulannya
Berdasarkan kepada perbahasan dan perbincangan di atas, kami berpendapat bahawa hadith yang menceritakan berkenaan kelebihan malam nisfu Syaaban — berdasarkan kesemua jalur-jalurnya — adalah sahih dan mempunyai asalnya sebagaimana yang dinyatakan oleh Syeikh Syu‘aib al-Arna’ut.
Sekalipun kelebihan malam nisfu Syaaban adalah sabit, namun amalan tertentu yang berbentuk khusus pada malam tersebut adalah tidak ada sama sekali, melainkan amalan yang bersifat umum seperti memperbanyakkan zikir, beristighfar kepada Allah SWT, solat-solat sunat, berdoa, bersedekah dan lain-lain lagi. Tambahan pula, terdapat dalam kalangan ulama yang sangat memberi perhatian dan memuliakan malam nisfu Syaaban ini. Ibn Rajab menyebutkan, pada zaman dahulu, para tabiin daripada penduduk Syam seperti Khalid bin Ma‘dan, Makhul, Luqman bin Amir dan lain-lain memuliakan malam nisfu Syaaban dan mereka bersungguh-sungguh beribadah pada malam itu.
[22]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Riwayat al-Bukhari (1969); Muslim (1156)
[2]
 Riwayat al-Tirmizi (736); al-Nasa’i (2352); Ibn Majah (1648); Ahmad (26562); Syu‘aib al-Arna’ut menyatakan bahawa sanadnya adalah sahih.
[3]
 Riwayat Ibn Majah (1380)
[4]
 Lihat
Talkhis al-‘Ilal al-Mutanihiyah
, hlm. 184.
[5]
 Riwayat al-Tirmizi (670)
[6]
 Lihat
‘Umdah al-Qari
, 11/116.
[7]
 Riwayat al-Baihaqi dalam
Syu‘ab al-Iman
 (3551)
[8]
 Lihat
al-‘Ilal al-Mutanihiyah
, 2/560.
[9]
 Riwayat Ahmad (6353)
[10]
 Lihat
al-Zawajir  ‘an Iqtiraf al-Kabair
, 2/43.
[11]
 Lihat
Musnad Ahmad
, 10/127.
[12]
 Riwayat Ibn Hibban (5665)
[13]
 Lihat
Majma‘ al-Zawaid
, 8/68.
[14]
 Lihat
al-Ajwibah al-Mardhiyyah
, 1/325.
[15]
 Lihat
Sahih Ibn Hibban
, 12/481.
[16]
 Lihat
al-Umm
, 1/264.
[17]
 Surah Nuh: 10
[18]
 Surah al-Nisa’: 48
[19]
 Riwayat Muslim (4652)
[20]
 Riwayat al-Bukhari (6065)
[21]
 Riwayat al-Bukhari (2766)
[22]
 Lihat
Lataif al-Ma‘arif
, hlm. 137.


#684 Mengangkat Tangan ketika Membaca Doa Qunut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah disunatkan untuk mengangkat tangan ketika qunut dalam solat Subuh? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membaca qunut adalah semasa iktidal dalam rakaat yang kedua ketika solat Subuh dan dalam rakaat yang kedua dalam solat Witir pada separuh yang kedua di dalam bulan Ramadhan. Begitu juga dalam rakaat yang akhir pada mana-mana solat bagi qunut
Nazilah
.
[1]
Hal ini adalah berdasarkan kepada riwayat daripada Muhammad bin Sirin bahawa beliau bertanya kepada Anas R.A:
هَلْ قَنَتَ رَسُولُ اللهِ صَلَّى اللهُ عَلَيْهِ وَسَلَّمَ فِي صَلَاةِ الصُّبْحِ؟ قَالَ: نَعَمْ، بَعْدَ الرُّكُوعِ يَسِيرًا
Maksudnya:
 “
Adakah Rasulullah SAW melakukan qunut dalam solat Subuh? Beliau menjawab: ‘Ya, Baginda melakukan qunut dalam solat, tidak berapa lama selepas rukuk.’
”
[2]
Begitu juga dengan sebuah hadith daripada Abdullah bin Umar R.Anhuma:
أَنَّهُ سَمِعَ رَسُولَ اللَّهِ صَلَّى اللهُ عَلَيْهِ وَسَلَّمَ إِذَا رَفَعَ رَأْسَهُ مِنَ الرُّكُوعِ مِنَ الرَّكْعَةِ الآخِرَةِ مِنَ الفَجْرِ يَقُولُ: «اللَّهُمَّ العَنْ فُلاَنًا وَفُلاَنًا وَفُلاَنًا» بَعْدَ مَا يَقُولُ «سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ» فَأَنْزَلَ اللَّهُ: {لَيْسَ لَكَ مِنَ الأَمْرِ شَيْءٌ} إِلَى قَوْلِهِ: {فَإِنَّهُمْ ظَالِمُونَ}
Maksudnya:
 “
Beliau mendengar Rasulullah SAW apabila mengangkat kepalanya daripada rukuk pada rakaat terakhir solat Subuh, Baginda mengucapkan: ‘Ya Allah, laknatlah fulan, fulan dan fulan.’ Baginda mengucapkannya selepas mengucapkan:
 “سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ”
(Allah Menerima pujian orang yang memuji-Nya, dan hanya bagi Engkau segala pujian). Lalu Allah menurunkan ayat (yang bermaksud):
 “لَيْسَ لَكَ مِنَ الأَمْرِ شَيْءٌ”
(“Kamu tidak berhak sedikitpun (wahai Muhammad) dalam urusan (orang-orang yang ingkar) itu…”) – sehingga Firman-Nya –
 “فَإِنَّهُمْ ظَالِمُونَ”
(“kerana sesungguhnya mereka itu orang-orang yang zalim!”) [Surah Ali ‘Imran: 128].
”
[3]
Berbalik kepada soalan yang diajukan, menurut Imam al-Nawawi mengenai hal ini, terdapat dua pendapat dalam kalangan ulama mazhab Syafi‘i.
Pendapat yang pertama
 menyatakan bahawa perbuatan mengangkat tangan itu adalah tidak disunatkan. Ini meruapakan pendapat yang dipilih oleh al-Syirazi, al-Qaffal, al-Baghawi dan Imam al-Haramain menukilkan perkara ini daripada ramai
ashab
 — yakni ulama dalam kalangan mazhab Syafi‘i — yang menunjukkan kepada
tarjihan
nya. Mereka berhujah dengan menyatakan bahawa berdoa di dalam solat tidak perlu diangkat tangan sepertimana juga berdoa di dalam sujud dan tasyahud.
Manakala
pendapat yang kedua
 menyatakan, disunatkan untuk mengangkat tangan ketika membaca doa qunut dalam solat. Ini adalah pendapat yang sahih di sisi
ashab
 — yakni ulama dalam kalangan mazhab Syafi‘i — dan juga sahih pada dalilnya. Ini merupakan pendapat yang dipilih oleh Abu Zaid al-Marwazi, al-Qadhi Abu al-Tayyib, al-Syeikh Abu Muhammad, Abu al-Sabbagh, al-Mutawalli, al-Ghazali, al-Syeikh Nasr, dan lain-lain. Pengarang
al-Bayan
 menyebutkan, ini merupakan pendapat majoriti
ashab
 kami dan pendapat yang telah dipilih oleh
ashab
 kami yang terhimpun padanya ilmu fiqh dan hadith iaitu al-Imam al-Hafiz Abu Bakar al-Baihaqi.
Imam al-Baihaqi berhujah dengan apa yang diriwayatkan dengan sanad yang sahih atau hasan berkenaan kisah
al-Qurra’
 yang telah dibunuh, daripada Anas bin Malik R.A, katanya:
 لَقَدْ رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ كُلَّمَا صَلَّى الْغَدَاةَ يَرْفَعُ يَدَيْهِ يَدْعُو عَلَيْهِمْ يَعْنِي عَلَى الَّذِينَ قَتَلُوهُمْ
Maksudnya:
 “
Aku telah melihat Rasulullah SAW setiap kali melakukan solat Subuh, Baginda SAW akan mengangkat tangan dan berdoa ke atas mereka iaitu orang yang telah membunuh para sahabat yang menghafal al-Quran
.”
[4]
Selain itu, Imam al-Baihaqi menambah dengan menyebutkan, perbuatan ini juga disunatkan kerana terdapat sebilangan daripada para sahabat yang mengangkat tangan mereka ketika qunut
[5]
 sebagaimana riwayat daripada Abu Rafi‘, katanya:
صَلَّيْتُ خَلْفَ عُمَرَ بْنِ الْخَطَّابِ رَضِيَ اللَّهُ عَنْهُ فَقَنَتَ بَعْدَ الرُّكُوعِ وَرَفَعَ يَدَيْهِ وَجَهَرَ بِالدُّعَاءِ
Maksudnya:
 “
Aku mendirikan solat dibelakang Umar bin al-Khattab R.A — yakni berimamkannya. Lalu beliau membaca qunut selepas daripada rukuk dan beliau mengangkat kedua tangannya, sambil menguatkan suara ketika berdoa
.”
[6]
Di samping itu, terdapat juga riwayat daripada Ali bin Abu Talib R.A tetapi dengan sanad yang dhaif, dan diriwayatkan juga daripada Ibn Mas‘ud dan Abu Hurairah R.anhuma pada qunut witir.
[7]
 Selain daripada itu, Muhammad bin Nasr al-Marwazi ada menyebutkan, Imam Ahmad pernah ditanya berkenaan qunut dalam solat witir, adakah sebelum rukuk atau selepasnya? Begitu juga, adakah kedua tangan diangkat ketika membaca doa qunut dalam solat witir? Beliau menjawab, bacaan qunut adalah selepas rukuk dan kedua tangan diangkat ketika membacanya. Perkara tersebut adalah berdasarkan kepada qias ke atas perbuatan Nabi SAW ketika membaca qunut dalam solat Subuh. Hal ini juga disebutkan oleh Abu Ayyub, Abu Khaithamah dan Ibn Abi Syaibah.
[8]
Kesimpulannya
Berdasarkan kepada perbahasan di atas,
kami berpendapat bahawa disunatkan untuk mengangkat tangan ketika membaca doa qunut dalam solat Subuh dan selainnya.
 Inilah pendapat yang sahih dalam mazhab Syafi‘i sebagaimana yang disebutkan oleh Imam al-Nawawi. Apatah lagi perbuatan mengangkat tangan ketika berdoa juga termasuk dalam hadith mutawatir maknawi, yang disebutkan oleh para ulama.
Selain itu, terdapat hadith yang menceritakan mengenai kelebihan mengangkat tangan ketika berdoa. Hal ini sepertimana riwayat daripada Salman al-Farisi R.A, bahawa Nabi SAW bersabda:
إِنَّ اللَّهَ حَيِيٌّ كَرِيمٌ يَسْتَحْيِي إِذَا رَفَعَ الرَّجُلُ إِلَيْهِ يَدَيْهِ أَنْ يَرُدَّهُمَا صِفْرًا خَائِبَتَيْنِ
Maksudnya:
 “
Sesungguhnya Allah Maha Hidup lagi Maha Mulia. Dia malu jika seseorang itu mengangkat kedua tangannya untuk berdoa kepada-Nya, lalu Dia mengembalikannya dalam keadaan kosong dan hampa
.”
[9]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Lihat
al-Fiqh al-Manhaji
, 1/145.
[2]
 Muslim (677)
[3]
 Riwayat al-Bukhari (4069, 4070)
[4]
 Riwayat al-Baihaqi (3145)
[5]
 Lihat
al-Sunan al-Kubra
, 2/211.
[6]
 Riwayat al-Baihaqi (3150) dan beliau menyatakan riwayat daripada Umar bin al-Khattab ini adalah sahih.
[7]
 Lihat
al-Majmu‘ Syarah al-Muhazzab
, 3/499-500.
[8]
 Lihat
Mukhtasar Qiyam al-Lail wa Ramadhan wa al-
Witr, hlm. 318.
[9]
 Riwayat al-Tirmizi (3556) dan beliau menilai hadith ini sebagai hasan gharib.


#685 Makan Mata Ikan Besar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya suka makan kepala ikan besar dan bahagian yang paling saya suka adalah matanya. Soalan saya, apakah hukum makan mata ikan? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قُلْ مَنْ حَرَّمَ زِينَةَ اللَّهِ الَّتِي أَخْرَجَ لِعِبَادِهِ وَالطَّيِّبَاتِ مِنَ الرِّزْقِ قُلْ هِيَ لِلَّذِينَ آمَنُوا فِي الْحَيَاةِ الدُّنْيَا خَالِصَةً يَوْمَ الْقِيَامَةِ كَذَلِكَ نُفَصِّلُ الْآيَاتِ لِقَوْمٍ يَعْلَمُونَ
Maksudnya:
 “
Katakanlah (wahai Muhammad): ‘Siapakah yang (berani) mengharamkan perhiasan Allah yang telah dikeluarkan-Nya untuk hamba-hamba-Nya, dan demikian juga benda-benda yang baik lagi halal daripada rezeki yang dikurniakan-Nya?’ Katakanlah: ‘Semuanya itu ialah (nikmat-nikmat) untuk orang-orang yang beriman (dan juga yang tidak beriman) dalam kehidupan dunia; (nikmat-nikmat itu pula) hanya tertentu (bagi orang-orang yang beriman sahaja) pada hari kiamat.’ Demikianlah Kami jelaskan ayat-ayat keterangan Kami satu persatu bagi orang-orang yang (mahu) mengetahui.
”
[1]
Muhammad Ali al-Sabuni menyatakan bahawa ayat di atas adalah bagi menolak pendapat sesiapa yang telah mengharamkan sesuatu sama ada makanan, atau minuman atau pakaian, menurut pendapat diri mereka sendiri dan bukannya syariat daripada Allah SWT.
[2]
Pada asasnya, semua hidupan air adalah halal dimakan sama ada yang menyerupai bentuk kebiasaan ikan atau tidak menyerupai bentuk kebiasaan ikan, selagi mana tiada dalil lain yang menunjukkan sebaliknya. Hal ini kerana perkataan
al-Samak
 “السَّمَك” — sebagaimana yang terdapat dalam hadith — merujuk kepada semua hidupan air.
[3]
 Ia termasuk sebagaimana firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya:
 “
Dihalalkan bagi kamu binatang buruan laut, dan makanan yang didapati dari laut.
”
[4]
Begitu juga, terdapat riwayat daripada Abu Hurairah R.A, bahawa Rasulullah SAW bersabda:
هُوَ الطَّهُورُ مَاؤُهُ، الحِلُّ مَيْتَتُهُ
Maksudnya:
 “
Air laut itu suci lagi menyucikan dan halal bangkainya.
”
[5]
Justeru, jika binatang tersebut adalah halal bangkainya seperti ikan maka kita diharuskan untuk mengambil manfaat dengan seluruh bahagian-bahagian anggotanya seperti dagingnya, kulitnya, ekornya, matanya dan lain-lain selagi mana ia bukan najis dan tidak memudaratkan. Begitu juga mengenai hadith yang menceritakan mengenai kehalalan ikan paus dan tidak dinyatakan terdapatnya apa-apa bahagian yang dikecualikan untuk dimakan.
[6]
 Perkara ini bertepatan dengan kaedah:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[7]
Begitu juga dengan kaedah:
الْفَرْعُ يَتْبَعُ الْأَصْلَ
Maksudnya:
 “
Anak atau cabang mengikut hukum ibu atau asalnya
.”
Dalam erti kata lain, mata, ekor, kulit dan seumpamanya adalah cabang atau sebahagian daripada ikan — yang halal bangkainya. Justeru, hukum yang sama turut terpakai ke atas bahagian-bahagian tersebut — yakni halal dimakan.
Kesimpulannya
Oleh itu, berdasarkan kepada perbincangan di atas, kami berpendapat bahawa mata ikan adalah halal dimakan. Begitu juga bahagian-bahagian anggota ikan yang lain selagi mana tidak memudaratkan dan bukan najis. Hal ini kerana hukum bahagian-bahagian ikan itu adalah mengikut hukum asal ikan tersebut — yakni halal bangkainya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Surah al-A‘raf: 32
[2]
 Lihat
Mukhtasar Tafsir Ibn Kathir
, 2/15.
[3]
 Lihat
al-Majmu‘ Syarh al-Muhazzab
, 9/33-34; Lihat
al-Mu‘tamad fi al-Fiqh al-Syafi‘i
, 2/547-548.
[4]
 Surah al-Ma’idah: 96
[5]
 Riwayat Abu Daud (83); al-Tirmizi (69) dan al-Nasa’i (59)
[6]
 Riwayat al-Bukhari (2483); (2983); (4361)
[7]
 Lihat
al-Asybah wa al-Naza’ir
 oleh al-Suyuti, 1/117.


#686 Amalan Salaf Malam Nisfu Syaaban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah ceritakan sedikit amalan para salaf pada malam nisfu Syaaban? Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Bulan Syaaban termasuk dalam bulan-bulan yang agung dalam syarak. Diceritakan bahawa Rasulullah SAW sendiri memperbanyakkan puasa di dalamnya. Bahkan ada juga yang menceritakan bahawa Baginda SAW berpuasa pada keseluruhan bulan Syaaban. Begitu juga terdapat hadith-hadith yang menceritakan mengenai kelebihan malam nisfu Syaaban daripada jalur-jalur yang pelbagai. Di antaranya daripada Mu‘az bin Jabal R.A, bahawa Rasulullah SAW bersabda:
يَطَّلِعُ اللهُ إِلَى خَلْقِهِ فِيْ لَيْلَةِ النِّصْفِ مِنْ شَعْبَانَ فَيَغْفِرُ لِجَمِيْعِ خَلْقِه إِلَّا لِمُشْرِكٍ أَوْ مُشَاحِنٍ
Maksudnya:
 “
Allah SWT melihat makhluk-Nya pada malam nisfu Syaaban, kemudian Dia mengampunkan semua makhluk-Nya kecuali orang yang syirik dan juga orang yang bermusuhan
.”
[1]
Syeikh Syu‘aib al-Arna’ut ketika mentahqiqkan kitab Sahih Ibn Hibban menyatakan bahawa hadith berkaitan kelebihan malam nisfu Syaaban adalah sahih berdasarkan
syawahid-syawahidnya
 dan
syawahid-syawahid
 ini saling menguatkan antara satu sama lain dalam perkara ini — yakni kelebihan malam nisfu Syaaban — meskipun setiap jalur itu mempunyai perbincangan.
[2]
Berbalik kepada soalan yang diajukan, Ibn Rajab al-Hanbali ada menyebutkan mengenai malam nisfu Syaaban, para tabiin dalam kalangan penduduk Syam seperti Khalid bin Ma‘dan, Makhul, Luqman bin ‘Amir dan lain-lain, mereka memuliakannya dan bersungguh-sungguh dalam melakukan ibadah pada malam tersebut. Bahkan, melalui merekalah orang ramai mengetahui kelebihan dan kemuliaannya.
Ketika mana kemuliaan malam nisfu Syaaban tersebut telah tersebar luas dalam kalangan masyarakat, para ulama berbeza pendapat mengenai perkara itu. Ada golongan yang menerima dan sependapat dengan mereka seperti sekumpulan ahli ibadah daripada penduduk Basrah dan selainnya. Begitu juga terdapat golongan yang mengingkarinya iaitu kebanyakannya dalam kalangan ulama Hijaz seperti ‘Ata’ dan Ibn Abi Mulaikah. ‘Abd al-Rahman bin Zaid bin Aslam ada menukilkan daripada fuqaha Madinah iaitu kata-kata pengikut Imam Malik dan selainnya, bahawa mereka berkata: “
Perkara itu kesemuanya adalah bidaah
.”
Kemudian, ulama Syam berbeza pendapat berkenaan cara untuk menghidupkan malam nisfu Syaaban kepada dua pendapat.
Pendapat pertama
, disunatkan untuk menghidupkannya secara berjemaah — yakni berkumpulan — di masjid. Diceritakan bahawa Khalid bin Ma‘dan, Luqman bin ‘Amir dan lain-lain memakai baju yang paling cantik, memakai minyak wangi dan bercelak. Mereka melakukan ibadah di masjid pada malam tersebut. Malah, Ishaq bin Rahawaih bersetuju dengan perbuatan itu dan menyatakan bahawa amalan ibadah yang dilakukan secara berjemaah di masjid ini bukanlah perkara bidaah. Pendapat ini dinukilkan oleh harb al-Karmani dalam kitab
Masa’il
.
Manakala
pendapat kedua
 pula, makruh berhimpun pada malam nisfu Syaaban di masjid sama ada untuk mendirikan solat, ceramah atau berdoa. Walau bagaimanapun, tidak makruh apabila seseorang itu mendirikan solat seorang diri, dan ini merupakan pendapat al-Auza‘i, yang merupakan seorang imam yang alim dalam kalangan ulama Syam. Seterusnya Ibn Rajab menyebutkan, pendapat ini merupakan pendapat yang paling hampir — dengan kebenaran. Insya-Allah.
Selain itu, terdapat riwayat daripada Umar bin ‘Abd al-‘Aziz bahawa beliau menulis surat kepada pekerjanya di Basrah agar berjaga-jaga — yakni memberi perhatian — dengan empat malam dalam setahun kerana Allah SWT memenuhkannya dengan rahmat-Nya, iaitu malam awal Rejab, malam nisfu Syaaban, malam Aidilfitri dan malam Aidiladha. Walau bagaimanapun, kesahihan riwayat ini perlu diteliti.
[3]
 Namun, Imam al-Syafi‘i ada menyebutkan bahawa telah sampai kepada kami bahawa sesuatu do aitu termakbul pada lima malam iaitu malam Jumaat, malam hari raya — yakni Aidilfitri dan Aidiladha, — malam awal Rejab dan malam nisfu Syaaban. Kemudian, beliau menyebutkan bahawa beliau berpendapat digalakkan dan sunat setiap apa yang dinyatakan berkenaan malam-malam ini — yakni berdoa padanya — tetapi ia bukanlah bermakna kefardhuan.
[4]
Seterusnya Ibn Rajab menyebutkan juga, tidak diketahui pendapat Imam Ahmad berkaitan malam nisfu Syaaban. Terdapat dua riwayat yang telah mengeluarkan hukum digalakkan (sunat) untuk qiyam — yakni menghidupkan dengan ibadah — pada malam tersebut. Salah satunya; berkaitan hukum menghidupkan malam Hari Raya. Dalam riwayat tersebut, tidak digalakkan untuk melakukan qiyam padanya secara berjemaah kerana perkara tersebut tidak dilakukan oleh Nabi dan para sahabatnya. Namun dalam riwayat lain pula, beliau berpendapat digalakkan untuk qiyam — yakni menghidupkan dengan ibadah — pada malam itu kerana ia telah dilakukan oleh ‘Abd al-Rahman bin Yazid bin al-Aswad dan beliau salah seorang tabiin. Begitu juga halnya dalam soal menghidupkan malam nisfu Syaaban kerana perkara tersebut tidak sabit daripada Nabi SAW dan juga para sahabat. Perkara tersebut hanya disabitkan kepada sebahagian tabiin dalam kalangan fuqaha Syam.
[5]
Kesimpulannya
Berdasarkan kepada perbahasan dan perbincangan di atas, jelaslah bahawa terdapat sebahagian tabiin, terutamanya dalam kalangan ulama Syam yang memuliakan malam nisfu Syaaban dan bersungguh-sungguh melakukan ibadah pada malam tersebut. Diceritakan bahawa ada dalam kalangan mereka yang menghidupkannya secara berjemaah di masjid dan ada juga yang menghidupkannya secara bersendirian. Selain itu, pada malam tersebut, diceritakan juga bahawa mereka memakai baju yang paling cantik, memakai minyak wangi dan bercelak.
Oleh itu, kita digalakkan untuk menghidupkan malam nisfu Syaaban dengan ibadah seperti berzikir, membaca al-Quran, beristighfar kepada Allah SWT, mendirikan solat sunat, bersedekah dan seumpamanya. Malah, difahami daripada perkataan Imam Syafi‘i sendiri bahawa pada malam itu digalakkan untuk berdoa kerana ia termasuk dalam lima malam yang dimakbulkan doa. Tambahan pula hadith yang menceritakan berkenaan kelebihan malam nisfu Syaaban — berdasarkan kesemua jalur-jalurnya — adalah sahih dan mempunyai asalnya sebagaimana yang dinyatakan oleh Syeikh Syu‘aib al-Arna’ut.
Oleh yang demikian, kami mengambil kesempatan di sini untuk mengingatkan, sebagai seorang Muslim dan Mukmin, kita sepatutnya merebut peluang dan ganjaran yang telah disediakan dengan mengisi masa pada malam itu dengan berzikir kepada Allah dan berdoa semoga diampunkan segala dosa, disamping memperbanyakkan taubat dan ibadah kepada-Nya. Selain daripada itu, kita juga seharusnya menjauhkan diri daripada dosa-dosa yang menjadi penghalang kepada peluang untuk mendapatkan keampunan Allah SWT dan termakbulnya doa pada malam tersebut.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Riwayat Ibn Hibban (5665)
[2]
 Lihat
Sahih Ibn Hibban
, 12/481.
[3]
 Lihat
Lata’if al-Ma‘arif
, hlm. 137.
[4]
 Lihat
al-Umm
, 1/264.
[5]
 Lihat
Lata’if al-Ma‘arif
, hlm. 137-138.


#687 Solat Sunat al-Ragha’ib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum solat sunat al-Ragha’ib dan adakah ia
thabit
 daripada Nabi SAW? Mohon pencerahan. Terima Kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah hadith, daripada riwayat Aisyah R.Anha bahawa Rasulullah SAW bersabda:
مَن عَمِلَ عَمَلًا ليسَ عليه أمْرُنا فَهو رَدٌّ
Maksudnya:
 “
Sesiapa yang mengerjakan sesuatu amalan yang tiada dalam agama kami, maka amalan yang dikerjakan itu tertolak.
”
[1]
Selain itu, terdapat dalam riwayat Aisyah yang lain dengan lafaz:
مَنْ أَحْدَثَ فِي أَمْرِنَا هَذَا مَا لَيْسَ فِيهِ، فَهُوَ رَدٌّ
Maksudnya:
 “
Sesiapa yang mengadakan pembaharuan dalam urusan kami ini (agama) yang bukan berasal daripadanya, maka ia tertolak.
”
[2]
Imam al-Nawawi menyebutkan, menurut Ahli Bahasa Arab, lafaz “رَدٌّ” di sini bermaksud ditolak. Dalam erti kata lain, ia adalah batil dan tidak dikira. Hadith ini termasuk dalam kaedah agung di antara kaedah-kaedah agama dan sebahagian daripada
Jawami‘ al-Kalim
 (ringkas dan makna yang padat) yang dianugerahkan Allah SWT kepada Rasulullah SAW. Hadith ini juga jelas menunjukkan bahawa semua bidaah dan perkara baru yang diada-adakan dalam agama adalah tertolak.
[3]
Selain itu, Syeikh al-Tahtawi juga ada menyatakan, hadith ini menjadi dalil bahawa ibadat seperti mandi, wuduk, puasa dan solat. Jika dilakukan bercanggah dengan syarak, maka ia ditolak.
[4]
Menurut Syeikh al-Sa‘di, hadith ini menunjukkan makna
mantuq
 (makna tersurat) dan
mafhum
 (makna tersirat). Dari segi
mantuqnya
, hadith ini menunjukkan, segala amal perbuatan yang diada-adakan dalam urusan beragama yang tidak ada dasarnya dalam al-Quran mahupun Sunnah akan ditolak. Bidaah mungkin dalam bentuk perkataan atau fahaman seperti Jahmiyyah, Rafidhah, Muktazilah dan lain-lain, ataupun berbentuk amalan seperti melakukan ibadah yang tidak disyariatkan oleh Allah dan Rasul-Nya. Semua perkara tersebut adalah tertolak dan pelakunya dicela mengikut kadar bidaah yang telah mereka lakukan dan jauhnya mereka daripada agama Islam yang sebenar. Manakala dari segi makna
mafhumnya
 pula, hadith ini menunjukkan sesiapa sahaja yang melakukan amalan berdasarkan ajaran Allah dan Rasul-Nya sama ada yang wajib ataupun sunat, maka amalannya diterima Allah dan diberi balasan oleh-Nya.
[5]
Syeikh Abdullah Siddiq al-Ghumari ketika mensyarahkan hadith ini pernah menyebutkan, maksud perkara baharu yang diadakan ada dua jenis:
Yang bukan daripada agama ini seperti perkara yang bercanggah dengan kaedah dan dalil agama, maka ia adalah tertolak. Inilah yang dimaksudkan dengan bidaah yang sesat.
Yang termasuk dalam agama ini disokong oleh prinsip agama atau disokong dengan dalil, maka ia adalah betul dan diterima. Inilah yang dimaksudkan dengan sunnah yang baik.
[6]
Pengenalan solat Ragha’ib
Berbalik kepada soalan yang diajukan, al-Ragha’ib menurut fuqaha ialah solat dengan sifatnya yang khusus, yang dilakukan pada awal Rejab atau pertengahan Syaaban.
[7]
 Dalam erti kata lain, solat al-Raghaib ialah solat sunat yang dilakukan antara Maghrib dan Isyak pada malam Jumaat yang pertama dalam bulan Rejab sebanyak 12 rakaat dan juga dilakukan pada malam nisfu Syaaban sebanyak 100 rakaat.
[8]
 Di antara dalil yang digunakan bagi menyatakan akan kewujudan solat ini adalah dikatakan bahawa Nabi SAW bersabda:
يَا عَلِي, مَنْ صَلَّى مِائَة رَكْعَة لَيْلَة النِّصْفِ مِنْ شَعْبَان، يَقْرَأ فِي كُلِّ رَكْعَة بِفَاتِحَةِ الكِتَاب, وَقُلْ هُوَ اللهُ أَحَدْ عَشرَ مَرَّات, إِلَّا قَضَى اللهُ لَهُ كُلّ حَاجَة
Maksudnya:
 “
Wahai Ali, sesiapa yang mendirikan solat sebanyak seratus rakaat pada malam nisfu Syaaban, lalu dia membaca setiap rakaat itu surah al-Fatihah dan surah al-Ikhlas sebanyak sepuluh kali pasti Allah SWT akan memakbulkan setiap hajatnya.
”
Di dalam
al-Mausu‘ah al-Fiqhiyyah
 dinyatakan, berkenaan kelebihan solat al-Ragha’ib ini ada disebutkan oleh Imam al-Ghazali dalam
al-Ihya’
 dan al-Hafiz al-‘Iraqi menyebutkan bahawa ia adalah palsu. Bahkan al-Hajjawi turut mengingatkan dalam
al-Iqna’
 bahawa solat al-Ragha’ib tersebut adalah bidaah dan tiada asalnya.
[9]
 Tambahan pula ulama dalam kalangan mazhab Hanafi dan Syafi‘i turut menyebutkan bahawa solat al-Ragha’ib yang dilakukan pada malam awal Jumaat dalam bulan Rejab atau pada malam pertengahan bulan Syaaban dengan kaifiyatnya yang khusus atau dengan bilangan rakaat yang khusus adalah bidaah yang mungkar.
Di samping itu, Ibn al-Jauzi menyebutkan, solat al-Ragha’ib adalah palsu — yakni direka — di atas nama Rasulullah SAW dan pendustaan ke atas Baginda SAW. Para ulama telah menyebut akan bidaah dan larangan daripada melakukan solat ini dengan pelbagai hujah. Di antaranya adalah tidak dinukilkan daripada para sahabat, tabiin dan generasi selepas mereka daripada kalangan para imam yang mujtahid mengenai solat ini. Jika solat ini disyariatkan, sudah tentu mereka tidak akan terlepas daripada melakukannya. Justeru, solat ini sebenarnya adalah perkara baru yang hanya muncul selepas 400 tahun.
Selain itu, al-Turtusyi menyebutkan bahawa al-Maqdisi mengkhabarkan kepadanya bahawa solat al-Ragha’ib yang dilakukan pada bulan Rejab atau pertengahan bulan Syaaban tidak pernah dikenali atau wujud di Bait al-Maqdis sehinggalah pada tahun 448H, seorang lelaki dari Nablus yang dikenali sebagai Ibn al-Hayy datang. Bacaan al-Qurannya adalah sangat baik. Dia telah mendirikan solat di Masjid Aqsa pada malam pertengahan bulan Syaaban, lalu ada lelaki lain yang mengikutinya. Bilangan orang yang mengikutinya itu semakin bertambah sehinggalah kepada suatu jumlah yang sangat ramai. Pada tahun berikutnya, bilangan orang yang solat bersamanya juga ramai, dan perkara itu — yakni amalan solat tersebut — telah tersebar di Masjid Aqsa dan rumah-rumah orang ramai. Kemudian ia berterusan dilakukan seolah-olah ia suatu sunnah sehinggalah ke hari ini.
[10]
Mengenai hal ini, Ibn Hajar al-Haitami juga ada menyebutkan bahawa solat sunat al-Ragha’ib adalah bidaah yang buruk lagi dikeji. Manakala hadith berkaitannya pula adalah palsu. Justeru, dihukumkan sebagai makruh — yakni makruh tahrim — untuk melakukannya sama ada secara bersendirian atau berjemaah.
[11]
 Begitu juga Imam al-Nawawi, setelah menyebutkan mengenai definisi solat al-Ragha’ib, beliau menyatakan solat ini adalah bidaah yang mungkar lagi buruk. Janganlah tertipu dengan sebab ia disebutkan dalam kitab
Qut al-Qulub
 dan
Ihya’ ‘Ulum al-Din,
atau dengan sebab terdapatnya hadith yang menyebutkannya kerana semua perkara tersebut adalah batil. Demikianlah juga jangan tertipu dengan sebahagian ulama dalam kalangan para imam yang terkeliru — yakni samar-samar — mengenai hukum solat ini, lalu menulis risalah berkenaan galakkan untuk melakukannya. Sedangkan mereka sebenarnya tersilap dan terkeliru dalam perkara tersebut. Oleh itu, al-Syeikh al-Imam Abu Muhammad ‘Abd al-Rahman bin Isma‘il al-Maqdisi telah menulis sebuah kitab yang amat baik bagi menolak dan menjawab semula berkenaan perkara tersebut.
[12]
Selain itu, Ibn al-Haj al-Maliki menyatakan, termasuk dalam perkara bidaah yang diada-adakan adalah solat al-Ragha’ib yang ditunaikan di masjid-masjid. Menurut beliau, orang ramai berhimpun di sebahagian masjid jamek dan masjid-masjid bagi melakukan perkara bidaah ini. Mereka menzahirkannya dengan menunaikannya secara berjemaah seolah-olah ia merupakan solat yang disyariatkan. Adapun menurut mazhab Imam Malik, solat al-Ragha’ib ini adalah makruh — yakni makruh tahrim — untuk dilakukan kerana ia tidak dilakukan oleh generasi sebelumnya dan kebaikan itu keseluruhannya adalah dengan mengikuti mereka, yakni para sahabat R.Anhum.
[13]
 Tambahan lagi, Ibn Qayyim al-Jauziyyah juga menyebutkan bahawa antara hadith-hadith palsu adalah hadith berkaitan solat pada malam nisfu Syaaban.
[14]
Kesimpulannya
Berdasarkan kepada perbahasan dan perbincangan di atas, kami berpendapat bahawa solat al-Ragha’ib yang dilakukan pada awal malam Jumaat Rejab atau pertengahan Syaaban dengan kaifiyatnya yang khusus serta bilangan rakaat yang khusus adalah tidak mempunyai asal dalam agama dan tidak
thabit
 daripada Nabi SAW. Bahkan ia merupakan bidaah yang mungkar lagi buruk sebagaimana yang disebutkan oleh Imam al-Nawawi. Imam al-Nawawi dengan jelas mengingatkan agar jangan tertipu dengan kelebihan dan galakan melakukan solat ini kerana kesemuanya adalah batil.
Sekalipun begitu, tidak dapat dinafikan bahawa terdapat dalam kalangan ulama yang sangat memberi perhatian dan memuliakan malam nisfu Syaaban. Ibn Rajab menyebutkan, pada zaman dahulu, para tabiin daripada penduduk Syam seperti Khalid bin Ma‘dan, Makhul, Luqman bin Amir dan lain-lain memuliakan malam nisfu Syaaban dan mereka bersungguh-sungguh beribadah pada malam itu.
[15]
 Malah Imam al-Syafi‘i memasukkan malam nisfu Syaaban sebagai salah satu daripada lima malam yang mustajab doa padanya.
[16]
Oleh itu, marilah sama-sama kita mengambil peluang dengan kelebihan yang ada pada malam nisfu Syaaban tersebut dengan memperbanyakan amal ibadah sama ada dengan membaca al-Quran, mendirikan solat sunat seperti solat tahajud, witir dan lain-lain, berzikir, bertasbih, bertahmid, bertakbir dan lain-lain lagi.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Riwayat Muslim (1718)
[2]
 Riwayat al-Bukhari (2697)
[3]
 Lihat
al-Minhaj Syarh Sahih Muslim
, 12/16.
[4]
 Lihat
Syarh al-Arba‘in al-Nawawiyyah
, hlm. 46.
[5]
 Lihat
Bahjah Qulub al-Abrar
, hlm. 10.
[6]
 Lihat
al-Kafi Syarah Hadis 40
 oleh Dr. Zulkifli Mohamad al-Bakri, hlm. 55-56.
[7]
 Lihat
al-Mausu‘ah al-Fiqhiyyah al-Kuwaitiyyah
, 22/271.
[8]
 Lihat
al-Fatawa al-Fiqhiyyah al-Kubra
, 2/80;
al-Majmu‘ Syarh al-Muhazzab
, 4/56.
[9]
 Lihat
al-Mausu‘ah al-Fiqhiyyah al-Kuwaitiyyah
, 2/238.
[10]
 Lihat
al-Mausu‘ah al-Fiqhiyyah al-Kuwaitiyyah
, 22/272.
[11]
 Lihat
al-Fatawa al-Fiqhiyyah al-Kubra
, 1/217.
[12]
 Lihat
al-Majmu‘ Syarh al-Muhazzab
, 4/56.
[13]
 Lihat
al-Madkhal
, 1/294.
[14]
 Lihat
al-Manar al-Munif
, hlm. 98.
[15]
 Lihat
Lataif al-Ma‘arif
, hlm. 137.
[16]
 Lihat
al-Umm
, 1/264.


#688 Puasa Pada Hari Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Bagaimana seseorang itu ingin berpuasa pada pertengahan bulan, iaitu pada hari putih, tetapi dia hanya berpuasa pada sehari sahaja dan kebetulan hari tersebut merupakan hari jumaat. Ini juga sebagaimana pada hari 15 Syaaban 1443H yang jatuh pada hari jumaat ini. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Terdapat larangan daripada Nabi SAW untuk berpuasa pada hari Jumaat secara khusus sebagaimana yang diriwayatkan daripada Abu Hurairah RA, Rasulullah SAW bersabda:
لا يَصُومَنَّ أَحَدُكُمْ يَوْمَ الْجُمُعَةِ إِلا يَوْمًا قَبْلَهُ أَوْ بَعْدَهُ
Maksudnya:
 “
Janganlah kamu berpuasa pada hari Jumaat kecuali jika kamu berpuasa pula pada hari sebelum atau selepasnya
.”
[1]
Begitu juga dengan hadith daripada Abu Hurairah RA, Nabi SAW bersabda:
لا تَخْتَصُّوا لَيْلَةَ الْجُمُعَةِ بِقِيَامٍ مِنْ بَيْنِ اللَّيَالِي وَلَا تَخُصُّوا يَوْمَ الْجُمُعَةِ بِصِيَامٍ مِنْ بَيْنِ الْأَيَّامِ إِلا أَنْ يَكُونَ فِي صَوْمٍ يَصُومُهُ أَحَدُكُمْ
Maksudnya:
 “
Janganlah khususkan malam Jumaat dengan solat malam tertentu yang tidak dilakukan pada malam-malam lainnya. Janganlah kamu khususkan hari Jumaat dengan puasa tertentu yang tidak dilakukan pada hari-hari lainnya kecuali jika terdapat puasa yang dilakukan kerana sebab pada ketika itu
.”
[2]
Daripada Juwairiyah binti al-Harith R.Anha, katanya:
أَنَّ النَّبِيَّ صَلَّى اللَّهُ عَلَيْهِ وَسَلَّمَ دَخَلَ عَلَيْهَا يَوْمَ الْجُمُعَةِ وَهِيَ صَائِمَةٌ فَقَالَ أَصُمْتِ أَمْسِ قَالَتْ لا قَالَ تُرِيدِينَ أَنْ تَصُومِي غَدًا قَالَتْ لا قَالَ فَأَفْطِرِي
Maksudnya:
Nabi SAW masuk menemuinya pada hari Jumaat dan beliau dalam keadaan berpuasa. Nabi SAW bertanya: “Adakah engkau berpuasa semalam?” Juwairiyah menjawab: “Tidak.” Baginda bertanya lagi: “Adakah engkau mahu berpuasa esok?” Beliau menjawab: “Tidak.” Baginda bersabda: “Berbukalah.”

[3]
Maksud Larangan Puasa pada Hari Jumaat
Imam al-Nawawi menyatakan, “Ulama al-Syafi’iyah berpendapat bahawa dimakruhkan berpuasa pada hari Jumaat secara bersendirian. Namun jika diikuti puasa sebelum atau selepasnya atau bertepatan dengan kebiasaan puasa seperti berpuasa nazar disebabkan sembuh daripada sakit dan bertepatan dengan hari Jumaat, maka tidaklah makruh untuk berpuasa pada hari Jumaat.”
[4]
Syaikh ‘Abd al-Rahman bin Nasir al-Sa’di berkata, “Larangan mengkhususkan puasa pada hari Jumaat dimaksudkan kerana sebahagian orang menyangka terdapat keutamaan untuk berpuasa pada hari tersebut. Dijelaskan di sini bahawa puasa pada hari Jumaat itu dilarang sebagaimana berpuasa pada hari raya juga juga dilarang. Hal ini disebabkan hari Jumaat juga merupakan hari raya bagi setiap minggu. Manakala perintah agar tidak berpuasa pada hari itu adalah supaya kita kuat menjalani ibadah dengan tenang dan juga terdapat hikmah-hikmah yang lain. Sebab larangan (
‘illah
) ini juga hilang jika hari Jumaat tidak dikhususkan untuk berpuasa seperti dengan menambah puasa pada hari sebelum atau selepasnya.
Dibolehkan juga jika kebiasaan baginya berpuasa seperti orang yang sehari berpuasa dan sehari tidak berpuasa (Puasa Nabi Dawud) atau bertepatan dengan puasa hari-hari putih (13, 14, 15
Hijriyah
) dan seumpamanya
.”
[5]
Imam al-Suyuti menukilkan kata Imam al-Nawawi di dalam kitabnya:
“Pendapat yang paling sahih menurut mazhab kami dan ini termasuk pendapat jumhur ulama’ bahawa puasa hari Jumat makruh jikalau tidak berpuasa sebelum dan selepasnya.
Sebahagian pendapat mengatakan tidak makruh kecuali bagi orang yang terhalang ibadahnya disebabkan oleh puasa dan juga menyebabkan tubuhnya lemah
.”
[6]
Kesimpulan
Sebagai kesimpulan,
kami menyatakan bahawa puasa pada hari jumaat dibolehkan jikalau ia bertepatan dengan hari dan sebab tertentu sepertimana puasa hari putih, puasa ‘Arafah, puasa 10 Muharram dan seumpamanya. Tambahan pula 15 syaaban pada tahun ini jatuh pada hari Jumaat. Adalah lebih baik juga jika dilengkapkan puasa 15 syaaban bersama dengan 13 dan 14 Syaaban juga
. Hal ini sebagaimana hadith yang diriwayatkan daripada Qatadah bin Milhan RA, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَأْمُرُنَا أَنْ نَصُومَ الْبِيضَ: ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ. وَقَالَ: هُنَّ كَهَيْئَةِ الدَّهْرِ
Maksudnya:
 “
Rasulullah SAW menyuruh kami berpuasa pada hari-hari putih, iaitu 13, 14, dan 15 haribulan. Baginda juga bersabda: Puasa tiga hari tersebut seolah-olah berpuasa sepanjang tahun.”
[7]
Justeru,
sesiapa yang ingin berpuasa pada hari jumaat disebabkan oleh sebab yang tertentu, maka dibolehkan untuk dia berpuasa
. Berkenaan dengan puasa Nisfu Sya’ban, kami telah menjawabnya dalam artikel bertajuk
Puasa Nisfu Sya’ban.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Riwayat al-Bukhari no. 1849 dan Muslim no. 1929).
[2]
 Riwayat Muslim (1144)
[3]
 Riwayat al-Bukhari (1986).
[4]
 Lihat
Al-Majmu’ Syarh Al Muhaddzab
, 6/309
[5]
 Lihat Syarh ‘Umdatil Ahkam, hlm. 366
[6]
 Lihat
Nur al-Lum’ah fi Khasais al-Jumu’ah
, hlm. 12
[7]
 Riwayat Abu Dawud (2449). Syeikh Syuaib al-Arnout di dalam
Takhrij Sunan Abi Dawud
 (2449) menyatakan hadith ini
sahih li ghairih


#689 Puasa Nisfu Sya’ban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah benar bahawa pada hari Nisfu Sya’ban disunatkan untuk berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ibn Majah meriwayatkan sebuah hadith daripada Ali RA, bahawa Nabi SAW bersabda:
إِذَا كَانَتْ لَيْلَةُ النِّصْفِ مِنْ شَعْبَانَ فَقُومُوا لَيْلَهَا وَصُومُوا يَوْمَهَا
Maksudnya:
 “
Apabila datangnya malam Nisfu Syaaban maka hidupkanlah malamnya dan puasalah pada siang harinya
…”
[1]
Hadith ini diriwayatkan oleh Ibn Majah dan al-Baihaqi dalam
Syu’ab al-Iman
. Hadith ini dinilai sebagai palsu oleh kebanyakan ulama’ hadith. Hal ini kerana di dalam sanadnya terdapat seorang perawi bernama Abu Bakar bin Abdullah bin Abi Sabrah. Berikut adalah komentar ulama
al-Jarh wa al-Ta’dil
[2]
 terhadapnya:
Ahmad bin Hanbal: Pemalsu hadith dan pendusta. Hadithnya tiada nilai.
Ibn al-Madini berkata: Dhaif, perawi hadith munkar (Munkar al-Hadith)
Imam al-Bukhari berkata: Dhaif, perawi hadith munkar (Munkar al-Hadith)
Ibn Ma’in berkata: Pemalsu Hadith
Al-Nasaie berkata: Matruk (perawi yang ditinggalkan riwayatnya)
Ibn Hibban berkata: Beliau meriwayatkan hadith palsu (dan menyandarkannya kepada perawi thiqah), tidak halal meriwayatkan darinya dan berhujah dengannya sama sekali.
Ibn ‘Adiyy berkata: Beliau antara pemalsu hadith.
Justeru, jelaslah bahawa Abu Bakar bin Abdullah bin Abi Sabrah dikategorikan sebagai pendusta yang memalsukan hadith. Tambahan pula hadith ini diriwayatkan daripada jalurnya sahaja.
Namun begitu, terdapat juga penilaian daripada Ibn Rajab dan al-Iraqi yang menyatakan hadith ini dhaif, namun begitu, tidak ada percanggahan antara penilaian Ibn Rajab dan al-Iraqi dengan penilaian ulama yang menghukum hadith ini sebagai palsu atau terlalu daif. Hal ini kerana hadith palsu adalah satu cabang dari hadith dhaif. Maka tidak hairan jika mereka menghukumkan riwayat ini dhaif, sedangkan terdapat ulama hadith yang menghukumnya sebagai palsu. Bahkan Ibn Hajar al-‘Asqalani sendiri mempertahankan Ibn al-Solah dan al-Khattabi ketika beliau menyatakan bahawa hadith palsu (maudhu’) adalah seburuk-buruk cabang hadith dhaif. Hal ini membuktikan bahawa hadith palsu adalah salah satu cabang daripada hadith dhaif. Hal ini juga dipersetujui oleh al-Suyuti, Ibn Jamaah, al-Iraqi dan al-Sakhawi.
[3]
Tetapi, hal ini bukan bermakna kita perlu menolak semua hadith yang dinilai dhaif oleh ulama sebagai palsu. Ia juga tidak bermakna kita menolak hadith dhaif yang ringan secara mutlak. Hadith dhaif yang ringan boleh diamalkan dalam Fadhail al-A’mal (fadhilat-fadhilat amal) dengan syarat-syarat tertentu yang digariskan oleh para ulama.
Semua penilaian hadith mestilah melihat kepada sebabnya secara terperinci dengan melihat status perawi menurut ulama
al-Jarh wa al-Ta’dil
. Namun begitu, dalam hal ini, penilaian daif oleh Ibn Rajab dan al-Iraqi mesti difahami bahawa ia palsu kerana perawi yang meriwayatkan hadith ini dihukum pendusta oleh ramai ulama
al-Jarh wa al-Taadil
.
Galakan Berpuasa Pada Pertengahan Bulan
Hari yang afdhal untuk melakukan puasa ialah pada malam bulan penuh, iaitu pada hari yang ke-13, 14 dan 15 pada setiap bulan Islam yang dikenali juga sebagai hari-hari putih      (الأيام البيض). Hal ini kerana malam pada hari-hari tersebut merupakan malam yang terang benderang kerana cahaya bulan. Ini berdasarkan hadith, daripada Abu Hurairah RA, katanya:
أَوْصَانِي خَلِيلِي صَلَّى اللهُ عَلَيْهِ وَسَلَّمَ بِثَلاَثٍ: صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَيِ الضُّحَى، وَأَنْ أُوتِرَ قَبْلَ أَنْ أَنَامَ
Maksudnya:
 “Rasulullah SAW meminta aku melakukan tiga perkara, iaitu puasa selama tiga hari pada setiap bulan, solat Dhuha dua rakaat dan solat Witir sebelum tidur.”
[4]
Begitu juga dengan hadith daripada Abu Dzar RA, katanya, Rasulullah SAW bersabda:
إِذَا صُمْتَ مِنَ الشَّهْرِ ثَلاَثاً، فَصُمْ ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ
Maksudnya
: “Sekiranya engkau berpuasa tiga hari dalam sebulan, puasalah pada 13, 14, dan 15 haribulan.”
[5]
Daripada Qatadah bin Milhan RA, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَأْمُرُنَا أَنْ نَصُومَ الْبِيضَ: ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ. وَقَالَ: هُنَّ كَهَيْئَةِ الدَّهْرِ
Maksudnya:
 “Rasulullah SAW menyuruh kami berpuasa pada hari-hari putih, iaitu 13, 14, dan 15 haribulan. Baginda juga bersabda: Puasa tiga hari tersebut seolah-olah berpuasa sepanjang tahun.”
[6]
Hukum Berpuasa Pada Nisfu Syaaban
Ibn Rajab al-Hanbali di dalam
Lataif al-Maarif
 menekankan bahawa
puasa pada hari Nisfu Syaaban tetap digalakkan
 kerana ia termasuk dalam hari-hari putih.
[7]
 Justeru, walaupun hadith “
Apabila datangnya malam Nisfu Syaaban maka hidupkanlah malamnya dan puasalah pada siang harinya
…” merupakan hadith palsu,
namun puasa pada hari Nisfu Syaaban tetap digalakkan kerana ia termasuk dalam hadith galakan berpuasa pada hari putih
.
Bahkan bulan Sya’ban merupakan bulan yang paling digalakkan untuk berpuasa sebagaimana hadith yang diriwayatkan daripada Aisyah R.Anha, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ  يَصُومُ حَتَّى نَقُولَ: لاَ يُفْطِرُ، وَيُفْطِرُ حَتَّى نَقُولَ: لاَ يَصُومُ، فَمَا رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ اسْتَكْمَلَ صِيَامَ شَهْرٍ إِلَّا رَمَضَانَ، وَمَا رَأَيْتُهُ أَكْثَرَ صِيَامًا مِنْهُ فِي شَعْبَانَ
Maksudnya:
 “
Apabila Rasulullah SAW berpuasa, kami merasakan Baginda tidak akan berbuka (kerana Baginda puasa secara berterusan), dan apabila Baginda tidak berpuasa kami merasakan Baginda tidak akan berpuasa lagi. Aku tidak pernah melihat Rasulullah SAW menyempurnakan puasa satu bulan penuh selain puasa Ramadhan,
dan aku tidak pernah melihat Baginda begitu banyak berpuasa berbanding pada bulan Sya’ban
.”
[8]
Kesimpulan
Kesimpulannya, hadith “
Apabila datangnya malam Nisfu Syaaban maka hidupkanlah malamnya dan puasalah pada siang harinya
…” telah jelas palsu kerana terdapat perawi bernama Abu Bakar bin Abdillah bin Abi Sabrah yang dikategorikan sebagai perawi pendusta. Namun begitu,
puasa pada hari
nisfu Sya’ban
 tetap digalakkan dan disunatkan berdasarkan hadith umum mengenai puasa hari-hari putih pada setiap pertengahan bulan Islam
.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Riwayat Ibn Majah (1388), dan al-Baihaqi di dalam Syu’ab al-Iman (3542)
[2]
 Lihat:
al-Dhuafa’ wa al-Matrukin li al-Nasaie
, (hlm. 114),
Al-Majruhin li Ibn Hibban
, (2/407),
al-Jarh wa Ta’dil Ibn Abi Hatim
, (7/306),
Tarikh Baghdad
 oleh al-Khatib al-Baghdadi, (14/370-371),
al-Kamil fi al-Dhu’afa’ li Ibn ‘Adiyy
, (7/297),
Mizan al-I’tidal
, (4/503-504),
Tahzib al-Tahzib li Ibn Hajar al-‘Asqalani
, (no. perawi: 138).
[3]
 Lihat
Muqaddimah Ulum al-Hadith li Ibn Solah
, hlm. 201,
al-Taqyid wa al-Idhah li

al-Iraqi
, hlm. 63,
al-Nukat
, 1/838,
Tadrib al-Rawi
, 1/ 274,
Fath al-Mughith
, 1/252-253)
[4]
 Riwayat al-Bukhari (1981)
[5]
 Riwayat al-Tirmizi (761)
[6]
 Riwayat Abu Dawud (2449)
[7]
 Lihat
Lataif al-Maarif
, hlm. 151
[8]
 Riwayat al-Bukhari (1969)


#69 Was-Was Kentut Semasa Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Semasa solat, saya was-was sama ada kentut atau tidak. Boleh jelaskan apa tindakan saya perlu lakukan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Was-was dari segi bahasa ialah bisikan halus daripada angin dan lain-lain.
[1]
Firman Allah SWT:
وَلَقَدْ خَلَقْنَا الْإِنْسَانَ وَنَعْلَمُ مَا تُوَسْوِسُ بِهِ نَفْسُهُ
Maksudnya:
“
Dan sesungguhnya, Kami menciptakan manusia dan mengetahui apa yang dibisikkan oleh hatinya.”
[2]
Syeikh al-Syanqiti berkata, “Dalam ayat ini, Allah SWT menjelaskan bahawa tidak ada yang tersembunyi bagi-Nya. Yang tersembunyi juga sama seperti yang zahir di sisi-Nya, dan Dia Maha Mengetahui gerak-gerik hati dan apa yang zahir.”
[3]
Dari segi istilah, para fuqaha’ membahagikan takrifan was-was kepada beberapa makna, antaranya:
Was-was bermaksud percakapan di dalam diri sendiri seperti dibisikkan ke dalam diri insan perasaan berbolak-balik samada telah melakukan sesuatu atau belum melakukan sesuatu.
Was-was bermaksud sesuatu yang dibisikkan oleh syaitan ke dalam diri manusia.
Was-was ialah apa yang dibisikkan ke dalam diri manusia ketika melakukan sesuatu perkara kepada tahap yang terlalu berhati-hati sehinggakan apabila telah melakukan sesuatu, dia akan mengulangi perkara itu secara berlebihan dan keterlaluan.
Was-was ialah penyakit pada akal manusia yang apabila dia bercakap maka percakapannya adalah sia-sia.
[4]
Berkenaan persoalan di atas, terdapat hadis riwayat Abbad bin Tamim bahawa seorang lelaki mengadu kepada Rasulullah SAW tentang dirinya yang diganggu khayalan bahawa ada sesuatu (yakni, hadas seperti kentut) di dalam solatnya. Maka jawab baginda:
لاَ يَنْفَتِلْ – أَوْ لاَ يَنْصَرِفْ – حَتَّى يَسْمَعَ صَوْتًا أَوْ يَجِدَ رِيحًا
Maksudnya:
“Janganlah lelaki itu beralih atau beredar (daripada solat) sehingga dia mendengar bunyi (kentut) atau mendapati ada bau.”
[5]
Kaedah Feqah menyebut:
الْأَصْل بَقَاء مَا كَانَ عَلَى مَا كَانَ
Maksudnya:
“Pada asasnya, sesuatu itu kekal mengikut keadaan asalnya.”
Sebagai contoh dalam menjelaskan kaedah di atas, sekiranya seseorang yang hendak berpuasa itu makan pada penghujung malam, lalu dia berasa syak sama ada fajar telah terbit atau tidak, maka puasanya adalah sah kerana hukum asalnya adalah masih kekalnya malam.
[6]
Saya katakan, asalnya dalam keadaan berwudhu’, kemudian datangnya was-was, batal wudhu’, maka tinggalkanlah yang menjadi was-was dan mengambil yang asal serta yakin. Juga menepati kaedah:
اليَقِينُ لَا يُزَالُ إِلَّا بِاليَقِين
Maksudnya: “
Keyakinan tidak dihilangkan melainkan dengan suatu keyakinan juga.”
[7]
Justeru, sekiranya tiada bau dan bunyi, dan lebih kepada was-was semata-mata, boleh dikira bahawa itu hanyalah pergerakan otot dubur semata-mata. Kadang-kadang kerana ada angin yang terperangkap di celah punggung tetapi bahagian luar. Itu bukan kentut. Kadang-kadang juga dirasai gas di bahagian hujung dalam dubur itu naik ke usus, membuatkan ada rasa sensasi di bahagian hujung. Itu juga bukan kentut.
Maka yang penting dalam isu ini ialah keyakinan bahawa memang ada hadas yang keluar, lalu membatalkan wuduk dan solat. Jika tiada maka kekallah hukum asal bahawa seseorang itu masih dalam keadaan suci dan hendaklah dia meneruskan solat.
Wallahua’lam.
Bertarikh: 28/10/2021 bersamaan 21 Rabiul Awwal 1443H

[1]
 Lihat
al-Mausu’ah al-Fiqhiyyah
,
43/147
[2]
 (Surah Qaf: 16)
[3]
 Lihat
Adhwa’ al-Bayan
, 2/170
[4]
 Lihat
al-Mausu’ah al-Fiqhiyyah
,
43/147
[5]
 Riwayat al-Bukhari (137)
[6]
 Lihat
al-Asybah wa al-Nazha’ir
, oleh al-Suyuthi, hlm. 52
[7]
 Lihat
Mausu’ah al-Qawa’id al-Fiqhiyyah
, 9/81


#690 Puasa Selepas Separuh Sya’ban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum wbt. Adakah dibenarkan untuk berpuasa selepas daripada 15 Syaaban?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Daripada Abu Hurairah RA, bahawa Nabi SAW:
إِذَا انْتَصَفَ شَعْبَانُ فَلَا تَصُوْمُوْا
Maksudnya:
 “
Apabila tiba pertengahan bulan Sya’ban maka janganlah kalian berpuasa”.
Dalam lafaz yang lain:
إِذَا كَانَ النِّصْفُ مِنْ شَعْبَانَ فَلاَ صَوْمَ حَتَّى يَجِىءَ رَمَضَانُ
Maksudnya:
 “
Apabila tiba pertengahan bulan Sya’ban, maka tidak ada puasa sehingga datangnya bulan Ramadhan”.
Dalam lafaz yang lain:
إِذَا كَانَ النِّصْفُ مِنْ شَعْبَانَ فَأَمْسِكُوا عَنِ الصَّوْمِ حَتَّى يَكُونَ رَمَضَانُ
Maksudnya
: “
Apabila tiba pertengahan bulan Sya’ban, maka tahanlah diri kalian dari berpuasa sehingga datang bulan Ramadhan”.
[1]
Hadith ini menjadi perselisihan antara para ulama’ dalam menyatakan hukum terhadap hadith ini. Sebahagian daripada mereka meng
sahih
kan hadith ini dan sebahagian yang lain meng
dhaif
kannya.
Pendapat Pertama
: Antara ulama’ yang mengsahihkan hadith ini:
Imam al-Tirmizi : Hadith adalah hasan sahih.
[2]
Imam Ibn Hibban : Hadith ini sahih.
[3]
Imam Ibn Abd al-Bar: Hadith ini sahih.
[4]
Ahmad Syakir : Hadith ini adalah sahih.
[5]
Pendapat Kedua:
 Antara ulama’ yang mengdhaifkan hadith ini sebagaimana yang dinukilkan oleh Imam ibn Rejab al-Hanbali
[6]
:
Imam Ahmad : Hadith ini munkar.
Abu Bakr al-Athram: Hukum hadith ini adalah munkar.
Abd al-Rahman bin Mahdi : Hadith ini munkar.
Abu Zur’ah : Ini adalah hadith munkar.
Tarjih Hukum Hadith
Berdasarkan pendapat para ulama’ berkaitan hukum hadith ini, maka kami cenderung untuk mengatakan bahawa hadith ini adalah dhaif walaupun ia juga disahihkan oleh sebahagian para ulama’. Antara sebab yang menyebabkan kami menyatakan bahawa hadith ini adalah dhaif adalah disebabkan beberapa faktor, antaranya adalah:
Disebabkan al-‘Ala’ bersendiri dalam riwayat ini. Oleh sebab itu, hadith ini adalah
gharib
 berdasarkan pendapat Imam al-Nasaie iaitu “kami tidak ketahui perawi yang meriwayatkan hadith ini melainkan daripada al-‘Ala bin Abd al-Rahman”. Selain itu, melalui pendapat Imam al-Tirmizi bahawa “kami tidak ketahui melainkan daripada jalan ini”.
Hadith ini bercanggah dengan hadith yang sahih iaitu hadith yang diriwayatkan oleh Abu Hurairah RA, bahawa Nabi SAW bersabda:
لاَ تَقَدَّمُوا رَمَضَانَ بِصَوْمِ يَوْمٍ وَلاَ يَوْمَيْنِ
Maksudnya:
 “
Janganlah mendahulukan Ramadhan dengan sehari berpuasa atau dua hari”.
[7]
Begitu juga dengan hadith yang diriwayatkan daripada Aisyah R.Anha, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ  يَصُومُ حَتَّى نَقُولَ: لاَ يُفْطِرُ، وَيُفْطِرُ حَتَّى نَقُولَ: لاَ يَصُومُ، فَمَا رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ اسْتَكْمَلَ صِيَامَ شَهْرٍ إِلَّا رَمَضَانَ، وَمَا رَأَيْتُهُ أَكْثَرَ صِيَامًا مِنْهُ فِي شَعْبَانَ
Maksudnya:
 “
Apabila Rasulullah SAW berpuasa, kami merasakan Baginda tidak akan berbuka (kerana Baginda puasa secara berterusan), dan apabila Baginda tidak berpuasa kami merasakan Baginda tidak akan berpuasa lagi. Aku tidak pernah melihat Rasulullah SAW menyempurnakan puasa satu bulan penuh selain puasa Ramadhan,
dan aku tidak pernah melihat Baginda begitu banyak berpuasa berbanding pada bulan Sya’ban
.”
[8]
Terdapat juga hadith yang diriwayatkan daripada Aisyah R.Anha juga, katanya:
كَانَ أَحَبُّ الشُّهُوْرِ إِلَيْهِ صَلَّى اللهُ عَلَيْهِ وَسَلَّمَ أَنْ يَصُوْمَهُ شَعْبَانَ ثُمَّ يَصِلُهُ بِرَمَضَانَ
Maksudnya
: Bulan yang paling disukai oleh Rasulullah SAW untuk melaksanakan ibadah puasa adalah Sya’ban, lalu baginda SAW melanjutkannya dengan Ramadhan.
[9]
Maksud “Janganlah Kamu Berpuasa”
Ibn Hajar al-Asqalani menyatakan: Larangan berpuasa di dalam hadith tersebut adalah ditujukan kepada sesiapa yang bukan menjadi kebiasaannya berpuasa. Adapun bagi sesiapa yang sudah menjadi kebiasaannya berpuasa maka ia tidak menjadi masalah untuk dia berpuasa pada waktu tersebut.
[10]
Pendapat Ulama’ Dalam Masalah Berpuasa Pertengahan Bulan Sya’ban
Dr Muhammad al-Zuhaili menyatakan di dalam kitabnya
al-Muktamad
bahawa berpuasa selepas pertengahan bulan Sya’ban adalah haram atau makruh bagi sesiapa yang tidak biasa berpuasa dan jika ia tidak bersambung dengan hari sebelumnya. Dalam makna lain bagi orang yang berpuasa pada waktu tersebut sahaja.
[11]
Syeikh Sayyid Muhammad Abdullah al-Jurdani dalam
Fath al-‘Allam
 berkata: “Tidak boleh berpuasa pada (selepas) pertengahan bulan Sya’ban kecuali jika ianya dihubungkan dengan hari yang sebelumnya, walaupun hanya satu hari (walaupun dengan hanya berpuasa pada 15 Sya’ban sahaja) dan hendaklah berkekalan puasa tersebut sehingga ke akhirnya. Maka jika tidak berkekalan, iaitu jika dia tidak berpuasa dengan uzur sekalipun, tertegahlah atasnya untuk berpuasa lagi dengan tanpa sebab.”
[12]
Ibnu Hajar al-Haitami dalam kitabnya
al-Fatawa al-Kubra al-Fiqhiyyah
  berkata:
“….daripadanya (hadith-hadith) puasa dalam bulan Sya’ban ialah hadith ‘Aisyah R.Anha yang menyatakan:”Tidak aku melihat Rasulullah S.A.W menyempurnakan puasa sebulan penuh melainkan bulan Ramadan dan tiada aku melihat baginda berpuasa lebih banyak daripada bulan Sya’ban”, hadith ini diriwayatkan oleh Imam al-Bukhari dan Imam Muslim, dan keduanya meriwayatkan juga hadith lain dengan kata-kata: “baginda tidak berpuasa dalam suatu bulan yang lebih banyak daripada bulan Sya’ban, bahawasanya baginda berpuasa pada keseluruhan bulan Sya’ban”, dan bagi Imam Muslim terdapat satu lagi riwayat dengan kata-kata iaitu “Adalah baginda berpuasa pada bulan Sya’ban keseluruhannya kecuali sedikit.”…kemudian hadith-hadith ini tidaklah menafikan hadith yang mengharamkan puasa pada hari-hari selepas separuh bulan Sya’ban, kerana berlakunya pengharaman tersebut ialah kepada sesiapa yang hanya berpuasa selepas separuh tersebut dan tidak menghubungkan puasanya (dengan berpuasa pada hari Nisfu Sya’ban). Manakala keharusan berpuasa, bahkan sunat berpuasa ialah kepada sesiapa yang berpuasa sebelum separuh Sya’ban lagi dan meninggalkan berpuasa selepasnya (di mana ia berpuasa sunat pada nisfu pertama bulan Sya’ban dan berhenti setelah nisfunya tersebut), atau ia meneruskan puasanya dengan menghubungkan puasanya itu dengan berpuasa pada hari Nisfu Sya’ban, atau ia tidak menghubungkan puasanya, akan tetapi puasanya pada hari-hari selepas separuh Sya’ban tersebut ialah puasa kerana qadha` atau puasa nazar atau puasa yang menjadi kebiasaannya. Dan hadith yang telah diriwayatkan oleh Imam Ahmad, Imam Abu Dawud, Imam at-Tirmizi, Imam an-Nasai dan Imam Ibnu Majah, iaitu: “Apabila berbaki separuh daripada bulan Sya’ban, maka janganlah kamu berpuasa sehingga menjelang Ramadan”, adalah jelas pada yang demikian.”
[13]
Syeikh Abdul Aziz menyatakan di dalam Majmu’ Fatawa wa Maqalaat Mutanawwi’ah: Hadith yang mengandungi larangan berpuasa setelah melepasi separuh bulan Sya’ban, ini juga sahih. Maksud larangan ini adalah, larangan memulakan ibadah puasa setelah pertengahan bulan syaaban. Adapun orang yang melaksanakan ibadah puasa pada kebanyakan bulan itu, atau pada bulan itu seluruhnya, maka perbuatan itu sesuai dengan Sunnah.
[14]
Manakala Dr. Wahbah al-Zuhaili menyatakan di dalam kitabnya
Fiqh al-Islam Wa Adillatuh
 bahawa majoriti ulama menyatakan bahawa dibolehkan berpuasa selepas daripada 15 Sya’ban.
[15]
Hikmah Tidak Dibenarkan Berpuasa
Sekiranya hadith larangan berpuasa selepas pertengahan syaaban ini dipegang sahih sebagaimana yang dipegang oleh sebahagian ulama’, maka di sana terdapat hikmah mengapa tidak dibenarkan berpuasa pada waktu tersebut.
Antara hikmahnya ialah supaya umat Islam menyiapkan diri mereka sebelum dalam menempuh bulan Ramadhan. Di mana pada bulan tersebut difardhukan bagi setiap orang Islam yang mukallaf untuk berpuasa sebulan penuh dalam bulan tersebut
.
Kesimpulan
Kesimpulannya,
kami nyatakan sekali lagi bahawa puasa selepas daripada 15 Sya’ban adalah dibenarkan kerana hadith yang melarang untuk berpuasa adalah lemah dan bercanggah dengan hadith-hadith yang lebih sahih
. Lebih-lebih lagi jika seorang wanita itu ingin menggantikan puasa Ramadhannya, maka ia dituntut untuk berpuasa walaupun selepas pertengahan bulan Sya’ban. Hal ini kerana, Saidatina Aisyah R.Anha menggantikan puasa Ramadhannya pada bulan Sya’ban.
Kami juga berpendapat bahawa kepada sesiapa yang ingin berpuasa selepas pertengahan bulan Sya’ban dibolehkan bagi orang yang selalu melakukan puasa seperti puasa sunat Isnin dan Khamis. Begitu juga, bagi sesiapa yang berpuasa pada hari cerah (أيام البيض) dan juga yang melakukan puasa Nabi Dawud AS. Ini merupakan pendapat jumhur ulama’ dalam masalah ini.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Mac 2022 bersamaan 13 Syaaban 1443H

[give_form id=”14962″]
[1]
 Hadith ini diriwayatkan oleh Imam Ahmad (2/442), Abu Dawud (2337), al-Nasaie (2923), al-Tirmizi (738), Ibn Majah (1651), al-Darimiy (1691) dan ramai lagi. Walaupun lafaznya berbeza tetapi maknanya adalah sama.
[2]
 Lihat
al-Jami’ al-Tirmizi
, (no. Hadith 669)
[3]
 Lihat
Sahih Ibn Hibban
, (no. Hadith 3589)
[4]
 Lihat
al-Istizkar
, 10/239
[5]
 Lihat:
Ta’liq ‘ala Tahzib al-Sunan
, 3/225
[6]
 Lihat
Lathaif al-Ma’arif
, 135
[7]
 Riwayat Muslim, (1812)
[8]
 Riwayat al-Bukhari (1969)
[9]
 Riwayat Abu Dawud (2431), al-Nasaie (2350) dan Ahmad (25548). Syeikh Syuaib al-Arnout di dalam
Takhrij al-Musnad
 (25548) menyatakan sanad hadith ini
sahih berdasarkan syarat daripada Imam Muslim
[10]
 Lihat
Fath al-Bari
, 4/215
[11]
 Lihat
al-Mu’tamad,
 2/216
[12]
 Lihat
Fath al-‘Allam
, 4/152- 153
[13]
Lihat
al-Fatawa al-Kubra al-Fiqhiyyah
,
2/82
[14]
 Lihat
Majmu’ Fatawa wa Maqalaat Mutanawwi’ah,
 15/384-385.
[15]
 Lihat
Fiqh al-Islami wa Adillatuhu,
 3/1635


#691 Sewa Beli Penapis Air

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Saya ada ambil pakej sewa beli penapis air yang mana bayaran bulanannya RM 80 termasuk pakej servis tukar penapis air selama 7 tahun dengan jumlah keseluruhannya selama 7 tahun itu adalah RM 7000 . Namun jika saya membeli secara tunai hanya RM 3500 dengan servis tukar penapis selama 2 tahun. Adakah jual beli melalui sistem ini termasuk riba?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ijarah
 ialah kontrak untuk mendapatkan khidmat (manfaat) tertentu yang boleh dibayar dan dihalalkan dengan barangan tertentu. Maksud kontrak untuk mendapatkan khidmat (manfaat) ialah memindahkan hak milik khidmat (manfaat) tersebut. Ini dinyatakan oleh sesetengah pengertian sebagai pemindahan hak milik suatu khidmat (manfaat) dan dibayar dengan suatu barangan.
Dr. Wahbah al-Zuhaili berkata: Terdapat perbezaan antara kontrak sewa dengan kontrak jual beli iaitu dari sudut kekal dan sementara. Kontrak sewa adalah berbentuk sementara. Setiap kontrak jual beli adalah bersifat kekal sebab ia memindahkan hak milik barang yang dijual. Kontrak sewa adalah satu kontrak yang penting di dalam kehidupan manusia.
Berdasarkan persoalan di atas, isu pertama yang perlu dibincangkan ialah bagaimana bentuk kontrak transaksi itu. Jika ia melibatkan dua kontrak dalam satu transaksi maka, ia akan mendatangkan masalah dalam keabsahan kontrak. Dalam erti kata lain, dua kontrak disebut dalam satu lafaz akad bagi waktu yang sama. Contohnya:
“
Aku jual tanah ini dengan harga RM1000 tunai, dan dengan RM2000 secara ansuran atau selama setahun.”
Kemudian, pembeli bersetuju dengan kontrak itu sama ada secara tunai atau ansuran.
Kontrak ini diharamkan Syarak dan dianggap terbatal kerana harga tidak ditentukan dalam suatu lafaz yang sama
. Daripada Abu Hurairah RA:
نَهَى رَسُولُ اللَّهِ صَلَّى اللهُ عَلَيْهِ وَسَلَّمَ عَنْ بَيْعَتَيْنِ فِي بَيْعَةٍ
Maksudnya:

Rasulullah SAW melarang daripada meletakkan dua (harga) akad dalam satu (sighah) akad.
[1]
Ada beberapa penafsiran daripada para Ulama’ mengenai makna 2 transaksi dalam satu transaksi, atau sebahagian pihak menerjemahkan sebagai: ‘transaksi 2 harga’. Beberapa penafsiran para Ulama’ terhadap makna hadith tersebut antara lain:
Pertama:
 yang dilarang ialah menentukan harga jualan dengan harga sedemikian, dan harga jualan ansuran sedemikian dengan harga yang berbeza. Sebagai contoh: saya menjual dengan harga tunai RM1000, tetapi jikalau secara ansuran selama dua bulan harganya RM1500. Kemudian ada pembeli yang setuju membeli barang tersebut, tetapi ketika ingin berpisah antara pembeli dan penjual tidak ditentukan apakah dia membe atau jadi tunai. Adanya ketidakjelasan jenis transaksi mana yang dipilih (tunai atau ansuran), dan berapa harga yang disepakati. Maka dalam situasi ini, ia dilarang.
Namun, jika sebelum pembeli dan penjual berpisah dan telah ada kesepakatan jenis transaksi dan harganya, maka hal ini tidak mengapa. Sebagai contoh, pembeli bersetuju untuk membeli secara tunai dengan harga RM1000, maka dalam situasi ini, ia dibenarkan.
Namun begitu, di dalam al-Fiqh al-Manhaji
[2]
, dinyatakan, jika ditawarkan dua harga kontrak dalam dua sighah akad berbeza bagi satu barang, sama ada secara tunai atau ansuran, maka hukum tawaran itu adalah harus dan sah jika pembeli memilih salah satu daripadanya. Contohnya:
“Aku tawarkan kau untuk membeli tanah ini dengan harga RM1000 tunai
,” atau;
“Aku tawarkan kau untuk membeli tanah ini dengan harga RM2000 secara ansuran
.”
Penafsiran ini adalah sebagaimana dijelaskan al-Imam al-Tirmidzi di dalam Sunannya setelah meriwayatkan hadith tersebut, katanya:
وَقَدْ فَسَّرَ بَعْضُ أَهْلِ الْعِلْمِ قَالُوا بَيْعَتَيْنِ فِي بَيْعَةٍ أَنْ يَقُولَ أَبِيعُكَ هَذَا الثَّوْبَ بِنَقْدٍ بِعَشَرَةٍ وَبِنَسِيئَةٍ بِعِشْرِينَ وَلَا يُفَارِقُهُ عَلَى أَحَدِ الْبَيْعَيْنِ فَإِذَا فَارَقَهُ عَلَى أَحَدِهِمَا فَلَا بَأْسَ إِذَا كَانَتِ الْعُقْدَةُ عَلَى أَحَدٍ مِنْهُمَا
Maksudnya:
 Sebahagian Ulama menafsirkan dengan berkata: dua harga dalam satu transaksi adalah: (seorang penjual) mengatakan: Saya menjual baju ini dengan harga bernilai 10 dan secara ansuran dengan harga bernilai 20. Tidaklah penjual dan pembeli itu berpisah dengan menetapkan salah satu transaksi. Jika mereka berpisah dengan kepastian (mana transaksi yang dipilih), maka yang demikian tidak mengapa jika akadnya pada salah satu dari dua pilihan tersebut.
[3]
Kedua:
 menetapkan suatu penjualan dengan harga tertentu dengan syarat tertentu, iaitu pihak pembeli menjual barang tertentu kepadanya dengan harga tertentu pula. Ini adalah penafsiran yang disebutkan juga oleh Imam al-Tirmidzi dengan menisbahkan kepada al-Imam asy-Syafi’i:
قَالَ الشَّافِعِيُّ وَمِنْ مَعْنَى نَهْيِ النَّبِيِّ صَلَّى اللَّهُ عَلَيْهِ وَسَلَّمَ عَنْ بَيْعَتَيْنِ فِي بَيْعَةٍ أَنْ يَقُولَ أَبِيعَكَ دَارِي هَذِهِ بِكَذَا عَلَى أَنْ تَبِيعَنِي غُلَامَكَ بِكَذَا فَإِذَا وَجَبَ لِي غُلَامُكَ وَجَبَتْ لَكَ دَارِي وَهَذَا يُفَارِقُ عَنْ بَيْعٍ بِغَيْرِ ثَمَنٍ مَعْلُومٍ وَلَا يَدْرِي كُلُّ وَاحِدٍ مِنْهُمَا عَلَى مَا وَقَعَتْ عَلَيْهِ صَفْقَتُهُ
Imam al-Syafi’i menyatakan: Termasuk juga makna larangan Nabi SAW tentang transaksi dua harga ialah: (penjual) mengatakan: Aku jual rumahku ini dengan harga sedemikian dengan (syarat) engkau menjual hambamu ini kepadaku dengan harga sedemikian. Jika wajib bagiku hambamu, maka wajib bagimu rumahku. Penjual dan pembeli berpisah dalam transaksi tanpa harga yang jelas, masing-masing tidak tahu transaksi mereka diputuskan dengan transaksi yang mana.
[4]
Kontrak Membeli Penapis Air
Berhubung dengan soalan di atas, jika dua harga itu dalam kontrak yang sama maka batallah kontrak itu, manakala jika dua harga itu bagi dua kontrak yang berbeza maka dibenarkan dan sah salah satu kontrak tersebut.
Isu kedua ialah kontrak sewa beli tersebut hendaklah berlaku dalam dua kontrak yang berasingan. Haram dan terbatallah jika sewa beli itu dilakukan dalam kontrak yang sama. Kontrak itu boleh mengambil konsep al-Ijarah thumma al-Bay’ (AITAB) yang diguna pakai dalam fiqh muamalat moden.
[5]
Kesimpulan
Sebagai kesimpulan,
kami menyatakan bahawa kedua-dua akad tersebut sah, iaitu kontrak secara jual beli ataupun sewa beli selagimana kedua-dua kontrak tersebut tidak digabungkan di dalam satu akad atau jual beli. Ia akan menjadi sah sekiranya salah satu kontrak dipilih sebelum berpisah daripada majlis jual beli tersebut.
Kaedah Fiqh juga menyebut:
الْأَصْلُ فِي الْمُعَامَلَاتِ الْإِبَاحَة حَتَّى يرد الدَّلِيل عَلَى خِلَافِهِ
Maksudnya
:
Asal segala sesuatu dalam bidang muamalat ialah harus, sehingga adanya dalil yang menyanggahi dan mengharamkannya.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 16 Mac 2022 bersamaan 13 Syaaban 1443H
[give_form id=”14962″]
[1]
 Riwayat al-Nasaie (4632)
[2]
 Lihat
al-Fiqh al-Manhaji
 (6/37)
[3]
 Lihat
Jami’ al-Tirmizi
, 5/7
[4]
 Ibid
[5]
 Lihat
Resolusi Syariah Dalam Kewangan Islam
, hlm, 25-26